ERRATA. 


1,  Delete  foot-note. 
i}     5,  line  13,  tor  "  Coniaf  nan  allt"  read   "  Comunn-nah-allt; 
•„   13,  line  14,  toi    "cal"read  "cab." 
33   18,  line    4,  for  "ro  dhian"  read  "troiinh  bhian." 
„   19,  line  16,  for  "  gr aidh"  read  "ghraidh." 
},   21,  line  23,  insert  "mar"  before  "dhalta/; 

OLD    GAELIC   SONGS. 


The  first  song  on  my  list  for  this  evening  is  one  composed  by 
Donald  Gobha  for  the  first  Glengarry  Fencible  Regiment.  Here 
I  may  briefly  state  that  the  idea  of  embodying  those  Highlanders 
into  a  Fencible  Regiment  originated  with  the  late  Right  Rev. 
Bishop  Macdonnell  of  Canada,  when  he  was  a  young  missionary. 
He  procured  a  meeting  at  Fort- Augustus  in  February  1794.  An 
address  was  drawn  up  to  the  King,  offering  the  service  of  a 
Catholic  Corps,  which  Glengarry  and  Fletcher  of  Duiian  handed 
to  the  King.  A  letter  of  service  was  received.  The  missionary 
was  gazetted  chaplain  to  the  regiment.  The  corps  volunteered 
for  England,  &c.  The  regiment  was  disbanded  in  1802.  In 
1804  the  Bishop  obtained  for  them  patent  deeds  for  one  hundred 
and  sixty  thousand  acres  of  land  in  Canada. 

ORAN    DO    REISEAMAID    GHLINNEGARAIDH    LE    DONULL    SIOSAL, 
i.e.,   DONULL    GOBHA. 

Na'n  deonuich  sibh  m'  eisdeachd, 

Bho  'n  a  dh'  fhailig  mo  gheur  orm, 

'S  na  facail  a  leughainn  dhuibh  an  drasd. 

Gu  bheil  sinn'  ann  an  solas, 
Ged  tha  mnathan  fo  bhron  dhe, 


'&  tha  mo  bheachd  2'ur  e  dochas  a's  fhearr. 


Invernessiana,  p.  222. 


Tha  iadsan  a'  caoidh  nam  macan 

Tha  triall  thun  na  feachda  ; 

Cha  'n'eil  sinne  ga  fachdain  na'n  cas 

Ach  faigh  a  nail  dhuinn  am  botal, 

Agus  glaiiie  no  copaii, 

Gus  an  ol  sinn  an  deoch  s'  air  an  slaint'. 

Air  slaint'  an  t-Siosalaich  Ghlaisich, 

Agus  olamaid'  as  i ; 

'S  na  robh  slaint'  anns  a'  phearsa  nach  traigh. 

'S  am  fear  nach  ol  i  gu  dubailt, 

Call  a  dheudach  'sa  shuil  air, 

Gus  nach  leir  dha  mo  dhurachdsa  dha. 

Ach  buaidh  is  piseach  air  Uilleam — 

Dia  ga  dhion  bho  gach  cunnart, 

'S  air  gach  duine  chaidh  bhuileachadh  dha. 

An  t-og  aigiontach,  rioghail, 

A  chuireadh  sgairt  fo  na  miltean  ; 

'S  leat  am  prasgan  is  finealt  a  dh'fhas. 

An  am  a'  chatha  's  na  comh-stri, 
'S  leat  maithean  Chloinn-Donuill, 
Eadar  Uidhist  a's  comhnard  Phort-chlar. 

Bha  Gleamia.garadh  dhut  dileas 

An  am  cogadh  no  siochaint, 

'8  thig  Mac-Dhughaill  gle  chinnteach  ad  phairt. 

'S  mar  sud  a's  Clami-Choinmch, 

Le'm  brataichean  soilleir, 

'S  thig  Mac-Shimi  na  d'  choinnimh  o'n  Aird. 

Gur  a  lionmhor  fuil  uasal 

Tha  na  d'  bhallaibh  a'  bualadh, 

Nach  lamh  mise  an  uair  s'  chur  fos  'n  aird. 

'S  beag  an  t-ioghnadh  e  thachairt, 
Oighre  Chomair  nam  macan, 
Dha  robh  foghlum  a's  fasanan  ard. 

Bha  thu  tighearnail,  feilidh, 

Gun  airce,  gun  eucoir, 

Bha  mar  leomhan  beum-cheannach,  garg. 


Bha  thu  iriosal,  beachdail, 
Gu  h-ardaiiach,  smachdail, 
Kachadh  daicheil  am  fasan  nan  arm. 

B'ami  a  dh-fhasaii  nan  Glaiseach 

Blii  gu  ceannsgalach,  gaisgeil, 

Le  lutlis  lamh  gum  biodh  fachdaiu  aig  each. 

'S  gur  e  fasan  bu  dual  dhuibh, 

'Nam  caitheamh  na  luaithe, 

Bhi  gu  bras-lamhach,  cruadalach,  borb. 

Gur  e  suaicneas  a  bh'aca 

An  am  dhol  sios  amis  na  batail 

Dealbh  an  tuirc  ann  am  brataich  gun  sgath. 

Mur  bhi  ghiorrad  's  tba  in'  eolas, 

Chuirinn  tuilleadh  an  ordugh, 

Gus  gum  bitheadh  an  t-oran  na  b'fhearr. 

Ach  ghuidh  mi  Dia  bhi  gar  seoladh 
Anns  gach  onair  an  coir  dhuibh, 
Gus  an  till  sibh  air  'ur  ii-eolas  a  nail. 

In  my  humble  opinion  the  following  version  of  the  elegy 
composed  by  Donull  Gobha  in  memory  of  the  "  Fair  Chisholm"  in 
1793  is  superior  to  the  one  published  by  us  last  year*  ;  besides, 
there  are  nine  additional  stanzas  in  this  copy.  It  has  been  sent 
from  Nova  Scotia  by  a  gentleman  who  knows  it  to  be  the  version 
sung  by  Strathglass  men  among  whom  Doiiull  Gobha  lived  and 
died  in  Nova  Scotia. 

ORAN    DO    SHIOSALACH    SHRATHGHLAIS,    LE    DONULL    SIOSAL, 
i.e.,    DONULL    GOBHA. 

Gum  beil  mulad  orm  fein, 
Chaidh  mo  chadal  an  eis, 
An  diugh  cha  leir  dhoinh  ach  eiginn  sgleo. 

Bho  na  ghlasaich  mo  chiabh, 
,Agus  a  sheachdaich  mo  bhian, 
Thug  an  aiceid  so  dhiom  an  fheoil. 

Bhuail  saighdeaii  mi  goirt, 

A  rinii  mo  chlaoidh  a's  mo  lot ; 

Bithidh  mi  tuilleadh  fo  sprochd  ri  m'  bheo. 

*  See  Transactions,  Vol.  X.  p.  222 


'S  e  bas  an  t-Siosalaich  ghleusd' 
A  bhrist  air  osnaich  mo  chleibh, 
'S  aobhar  m'  acain  thu  bhi  'n  ceisibh  bhord. 

'S  aim  's  a'  Mhanacliuinn  fo'n  uir, 

Dh'  fhag  sibh  tasgaidh  mo  ruin, 

Am  mac,  's  an  t-athair  le'm  b'fhiu  dhuinn  t'albh. 

Chaill  siim  Ruari  an  aigh, 

Fear  a  dh'  fhuasgladh  gach  cas  ; 

An  diugh  cha  'n  aithne  dhomh  aicheadh  beo. 

Agus  Dunnachadh  na  dheigh, 
Bu  shar  cheannard  nan  ceud ; 
Dh'eug  e'n  Lunainn,  's  mo  leir-chreach  mhor. 

So  i  bhuille  bha  cruaidh  ; 

An  t-eug  thug  Alasdair  bhuainn, 

Craobh  dhe'n  abhul  a  b'  uaisle  meoir. 

Orann  seudair  nam  buadh, 

A  dh'fhag  fir  Albainn  fo  ghruaini, 

'Nuair  a  dh'  iundrainn  iad  bhuath  thu,  sheoid. 

'S  iomadh  fear  a  bha  'in  breis, 

Eadar  tuath  agus  deas, 

'S  iad  fo  ghruaim,  ann  an  deiseachan  broin. 

'S  gur  a  fiosrach  tha  mi 

Gu'n  robh  meas  ort  's  gach  tir, 

Ann  am  Parlamaid  righ  's  aig  mod. 

'Nuair  a  shuidheadh  tu'n  cuirt 
Bu  leat  eisdeachd'  's  tu  b'  fhiu ; 
Chuireadh  d'fhacal  gach  cuis  air  seol. 

Fhir  a  dh'oladh  an  fheisd 

Mar  bu  chuibhidh  dha'n  treud, 

'San  teaghlach  farsuinn  bu  shaibhir  gloir. 

Bha  gach  fasan  a  b'fhearr 
Ann  am  pearsa  mo  ghraidh, 
Ach  co  mhealas  an  drasd  a  chot'. 

Far  'in  biodh  fidheal  nan  teud, 

'S  a  bhi  ga'n  tathaich  le  beus, 

Piob  chruaidh,  sgalant,  le  fileantachd  mheoir. 


Le  fraoch  Feadailteach  binn, 
A's  e  gu  h-airgiodach,  grinii 
Cha  robh  an  Alba  a  thug  cis  do  cheoil. 

Bho  na  thoisich  an  triath 
Gun  robh  ainn  dhibh  bhi  nal, 
Eadar  Sasuiin  nan  cliar  's  an  Roimh. 

Le  bogha  dhe'n  iubhar  le  lann, 

Cha  bu  chearbach  do  'laimh, 

Gum  buingiieadh  tu'n  geall  'sa  choir. 

Leat  a  chinneadh  an  t-sealg, 

Ann  an  srath  nan  damh  dearg, 

Eadar  Fionn-ghleann  a's  Cioch  an  fheoir. 

Eadar  Comar  nan  allt, 

Agus  garbh-shlios  nam  beann, 

Eadar  Gleann  Srath-Farair  's  an  Caoraii-gorm. 

Cha  b'e  dublachadh  mail, 

A  dh'  fhag  do  bhancaichean  laii, 

Ach  an  torc-sona  bhi  ghnath  na  d'  lorg. 

Bu  leat  faghaid  nan  gleann, 

'S  fuaim  nan  gaothar  na'n  deann, 

Fhir  a  leagadh  na  maing  le  sgorr. 

Seall  gur  Gaidhealtachd  Glais, 

Na  diaii  Galld'  i  le  lagh, 

Tuig  a  comas  a's  creid  mar  tha. 

Mar  tha  'n  sean-fhacal  ceart — 
Mol  a'  mhachair  's  na  treabh, 
Diomail  fasgadh  a'  phris  's  na  fag. 

Och  !  's  mi  na  m'  iomadan  truagh, 
An  diugh  ga  d'  iundrainn  's  tn  bhuam, 
'S  mo  chul-taic  amis  an  uaigh  gun  treoir. 

Ach  mile  moladh  mar  tha, 
Gum  beii  oighre  na  d3  aite, 
Friamh  dhligheach  dhe  '11  chraoibh  a  dh'  fhalbh. 

Coisimi  beannachadh  Dhia, 

Duine  bochd  na  leig  dhiot, 

'S  thoir  Ian  cheart/as  do'n  fhear  a's  coir. 


6 

Domill  Gobha  was  at  a  wedding  in.  Comar,  Strathglass,  where 
the  elite  of  the  neighbourhood  were  assembled.  In  the  evening, 
after  having  enjoyed  themselves  to  their  heart's  content,  the  guests 
were  wending  their  way  home,  when  by  accident  or  design  the 
brother  of  the  bridegroom,  Iain  Mac-Thomais,  appeared  to  a  party 
of  the  young  men,  and  soon  had  them  inside  a  sabhal-feoir,  where 
he  tapped  a  cask  of  genuine  Ferintosh  whisky.  Their  drinking 
cup  was  a  two-hand  led  wooden  cog  (meadar  chtasach),  which  was 
charged  and  sent  round  and  round  again  and  again  until,  as  Donull 
Gobha  avows  in  the  following  couplets,  their  vision  was  so  much 
increased  that  they  saw  the  handles  of  the  cog  getting  longer  and 
longer,  the  hoops  doubling,  and  their  good  opinion  of  themselves 
immensely  elevated  at  each  successive  round  of  the  magic  cog ! 

Dheanaimi  sugradh  ris  an  iiighinn  duibh, 
Agus  eirigh  amis  a'  mhaduinn. 
Dheanainn,  &c. 

Iain  'ic  Thorn ais  'ic  Dhaibhidh, 
Thug  thu  cail  dhuinn  iiach  robh  againn. 
Dheanainn,  <fec. 

Oha  b'  e  glaine  bheag  110  strubag, 
Thug  thu  dhuinn  ach  cupa'  maide. 
Dheanainn,  &c. 

H-uile  strachd  rachadh  mu'ii  cuairt  dheth 
Chite  chluas  a'  fas  na  b'fhaide. 
Dheanainn,  &c. 

'N  aite  cearcail  chit'  a  dha  air, 
Barail  ard  a  bha  fas  againn. 
Dheanainn,  &c. 

Here  is  a  song  by  Duncan  Chisholm,  i.e.,  Donnachadh  Buidhe. 
Duncan,  I  ought  to  remark,  left  his  native  Strathglass  for  Nova 
Scotia  early  in  this  century,  he,  along  with  his  neighbours,  having 
been  evicted  from  their  holdings  in  order  to  make  room  for  sheep. 
I  am  indebted  for  the  words  of  the  song  to  a  gentleman  in  Nova 
Scotia,  whose  father  and  grandfather  I  well  remember  before  they 
left  the  Brae  of  Glencannich. 

ORAN    DHA    NA    CAOIRICH    MHORA. 

Ge  b'e  h-aoii  rinn  an  duanag,  chaidh  e  tuathal  an  tos, 
Nach  do  chuimhnich  na  h-uaislean  dha  'm  bu  dual  a  bhi  mor ; 
Na'm  biodh  feum  air  neart  dhaoin'  aim  an  caonaig  no'n  toir, 
'S  iad  a  sheasadh  an  cruadal,  's  laniian  cruaidhe  na'n  dorn. 


Na  Siosalaich  Ghlaiseach  bho  chaisteal  nan  arm, 
Na  suinn  a  bha  tapaidh  'nuair  chaisgt'  orra  'n  fhearg  ; 
'Nuair  tlieid  iad  's  a'  bhaiteal,  cha  bu  ghealtach  an  colg, 
'S  gu'ii  cuir  iad  fo'n  casan  luchd  chasagan  dearg. 

Sibh  a  bhuaileadh  na  buillean,  'sa  chuireadh  an  ruaig, 
'S  a  sheasadh  ri  teine,  gun  deireas  gun  ghruaim  ; 
Na  suinn  a  bha  fulangach,  curanta,  cruaidh, 
Nach  leigeadh  le  namliaid  an  larach  thoirt  uath'. 

La  Blar  Airidh-Ghuidhein  riiin  sibh  pruthar  air  sluagh, 
Ged  bu  lionmhor  na  daoine  air  'ur  n-aodann  'san  uair  ; 
Cha  deachaidh  mac  mathar  clhiubh  sabhailte  uaith', 
'S  gu'ii  do  thill  sibh  a'  chreach  air  a  h-ais  do'n  Taobh-tuath. 

'Nuair  a  dh'eirich  na  curaidhean  curanta,  dian, 
Gu  luath-lamhach.  guineach,  's  iad  ullamh  gu  gniomh, 
Gu'ii  cl'  fhag  sibh  na  milteaii  na'n  sineadh  air  sliabh, 
Gun  tuigse,  gun  toinisg,  gun  anail  na'n  cliabh. 

'Nuair  theid  iad  an  ordugh,  na  h-oganaich  gharg, 
Cha  'n'eil  's  an  Roinn-Eorpa  na's  boidhch'  theid  fo'ii  airm  ; 
'Nuair  a  gheibheadh  sibh  ordugh,  bu  deonach.  leibh  falbh, 
'S  gu'n  deanadh  sibh  feolach  an  comh-stri  nan  arm. 

'S  aim  chunnaic  mi  'm  prasgan  bu  taitniche  learn, 
Eadar  bun  Allt-na-  Glaislig  a's  braighe  Chnochd-fhionn. 
Nach  leigeadh  le  namhaid  dol  dan  air  an  cul, 
Ged  tha  iad  bho'n  la  sin  a'  cnamh  amis  an  uir. 

Gur  a  trie  tba  mi  smaointinn  air  an  duthaich  a  th'ann, 
Tha'n  diugh  fo  na  caoirich  eadar  raoiiitean  a's  ghleann  ; 
Gun  duine  bhi  lathair  dhe'n  alach  a  bh'ann, 
Ach  coin  agus  caoirich  ga'ii  slaodadh  gu  fang. 

'S  ann  tha  aobhar  a'  mhulaid  aig  na  dh'  fhuirich  's  an  ait', 
Gun  toil-inntinn  gun  taic  ach  fo  chasan  nan  Gall  ; 
Bho'n  a  dh'  fhalbh  an  luchd-eaglais  bha  freasdalach  dhaibh, 
Co  a  ghabhas  an  leth-sgeul,  'nuair  bhios  iad  na'n  cas  ? 

Gur  lionmhor  sonii  aluinn  chaidh  arach  bho  thus, 

An  teaghlach  an  armuinn  a  bha  tamh  an  Cnochd-fhionn  ; 

'S  bho'n  a  dh'  fhalbh  na  daoin'-naisle,  chaidh  an  tuath  air  an  glun, 

'S  gu'm  beil  iad  bho'n  uair  sin  gun  bhuachaille  cuil. 

B'iad  sud  na  daoiii'  naisle  'sna  buachaillean  ciuin  — 

Easbuig  Iain  's  a  bhrathair,  a's  Iain  Ban  bha'n  Cnochd-fhionn — 

Na  daoine  bha  feumail  gu  reiteachadh  cuis; 

Chaidh  an  duthaich  an  eis  bho'n  la  dh'eug  iad  na'n  triuir. 

Dh'  fhalbh  na  Cinn-fheadhna  b'  fhearr  eisdeachd  W  chuirt — 
An  ceann-teaghlaich  bu  shine  dhe'ii  fhine  b'  fhearr  cliu ; 
Tha  gach  aon  a  bha  taitneach  air  an  tasgadh  's  an  uir, 
'S  iad  mar  shoitheach  gun  chaplain,  gun  acfhuinn,  gun  stiuir. 

Dh'  fhalbh  an  stiuir  as  na  h-iaruinn  'nuair  a  thriall  na  fir  bhan' — 

Na  h-Easbuigeari  beannuichte,  carranta,  tlath, 

'S  ioma  buaidh  agus  cliu  bha'  air  an  cunntas  'ii'ur  gnath  ; 

'S  ann  agaibh  bha'n  t-ionntas  a  dh'  ionnsuidh  a'  bhais. 

Cha  bu  bhas  e  ach  aiseag  gu  beatha  na  b'  fhearr, 
Dol  a  dh'  ionnsuidh  an  Athar  tha  'n  Cathair  nan  Gras ; 
Na  seirbheisich  dhileas  dha  'n  Ti  tha  gu  h-ard, 
'S  a  tha  an  toil-inntiim  nach  cliobair  gu  bracli. 

'S  mi-fhortaii  dha'r  cairdean  thug  sibh  thanih  anns'  an  Lios, 
Na  h-armuinneaii  priseil  Ian  sith  agus  meas, 
Na  coiiinlean  a  b'  aillte  dheanadh  dearrsadh  na'r  measg, 
'S  ann  a  tha  na  cuirp  aluinn  air  an  caradh  fo  lie. 

'S  aim  fo  lie  air  an  aineol  tha  na  feara  gun  ghruaim, 
Nach  fuiligeadh  an  eucoir  ann  an  eisdeachd  an  cluas  ; 
Gur  e  a  bh'  aca  na'n  imitimi  toil-inntinne  bhuan, 
Le  Soisgeul  na  Firinn  ga  innseadh  dha  'n  t-sluagh. 

'S  ann  an  sin  a  bha  '11  comurm  a  bha  toilichte  leimi, 
'Nuair  a  bha  sinn  mu'n  coimieamh  bha  sonas  ri'ri  linn ; 
'Nuair  a  chaidh  iad  'sail  uaigh  sgiot  an  sluagh  as  gach  taobh, 
'S  iad  mar  chaoirich  gun  bhuachaill'  air  am  fuadach  thair  tuinn. 

Cha'n  'eil  buachaillean  aca  no  taic'  air  ail  cul, 
Bho  na  leigeadh  fir  Shasuimi  a  fasgadh  an  Duin, 
'S  e  naigheachd  is  ait  learn  mar  thachair  do'n  chuis, 
Gu'ii  do  shleamhnaich  an  casan  a  mach  dhe'  na  gbrunnd. 

Tha  mi  'n  dochas  gun  tionndaidh  a'  ehuis  mar  a's  coir, 
Gu'n  tig  iad  a  dh'  ionnsuidh  an  duthchais  bho  thos ; 
Na  fmranaii  aluinn  chaidh  arach  ann  og, 
Gu'n  cluinneam  sibh  'thamh  ami  an  aros  nam  bo. 

Ged'  a  thuit  a'  chraobh-mhullaich  's  ged'  fhrois  i  gu  barr, 

Thig  plamidais  a  stoca  an  toiseach  a'  bh'ais ; 

Ma  gheibh  iad  mo  dhurachd  mar  a  dhuraichdimi  daibh, 

Bidh  iad  shuas  an  Cnochd-fhioim — 's  e  bhur  duthchas  an  t-ait'. 

Agus  Iain  Chnuichd-fhioiin,  bi-sa  misiieachail,  treun, 

( Mac  duthchas  do  sheanar,  's  gu  meal  thu  a  steidh 

An  t-ait'  robh  do  sheorsa,  bho  'n'oige  gu  '11  eug, 

Am  mac  an  ionad  an  athar,  suidh  's  a'  chathair  's  na  treig. 

Bi  togradh  air  d'eolas,  a  hhuain  chno  aims'  an  Dun, 
Fur  an  goireudli  an  smeorach  am  barr  oganan  dlu  ; 
Eoin  blieuga  un  t-sleibhe  deanamh  beus  mar  chruit-cliiuil, 
'S  a'  chuthag  'sa'  cheitein  a'  seinn  a  "  gug-gug." 

Dli'  fhalbh  gach  toil-inntinn  a  bh'  aig  ar  sinnsreadh  bho  thos, 
S  c  mo  bharail  nach  till  iad  ris  na  linntinnean  6g'  -} 
Cha  'ri'eil  fiadhach  ri  fhaotaiun  ami  an  aonach  nan  ceo  ; 

nu  oaoirieh  air  fuadach  buidheann  uallach  nan  croc. 


Dli'  flialbh  an  earb  as  a'  choille,  dh'  fhalbh  coileach  an  duin, 
'8  am  buicein  beag,  biorarh,  bhiodh  fo  shileadh  nan  stiic  ; 
Dh'  t'i  albh  na  feidh  as  an  aonach  —  cha  'n  ioghnadh  sud  learn  — 
Cha  chluiimear  guth  gaothair  no  faoghaid  'san  Dun. 

Learn  is  duilich  mar  thachair  nach  d'  thainig  sibh  nail 
Mu'ii  deachaidh  'ur  glacadh  le  acanan  teann  ; 
Na'm  biodh  uachdaran  dligheach  na  shuidh'  air  'ur  ceann, 
Cha  rachadh  'ur  sgapadh  gu  machair  nan  Gall. 

Cha  b'i  mhachair  bu  taitnich  le  na  Glaisich  dhol  ami, 
'Nuair  a  thigeadh  an  samhradh,  ach  braighe  nan  gleanri  ; 
Bhiodh  aran,  im,  agus  caise,  ga'n  arach  gun  taing, 
Crodh-lauigh  air  an  airidh,  bliochd  a's  dair  ami's  an  am. 

Cha  'n'eil  '11  'ur  ceanii-ciiinidh  ach  duine  gun  treoir, 
Tim  fo  smachd  nan  daoin-uaisle  chuireas  tuathal  a  shron, 
Nach  iarradh  dhe'n  t-saoghal  ach  caoirich  air  Ion, 
An  aite  na  tuatha  a  bha  buaii  aig  a  sheors. 

Sgrios  as  air  na  caoirich  as  gach  taobh  dhe'n  Roinn-Eorp', 
Cloimh  a's  cnamhag  a's  caoile,  at  nam  maodal  a's  crbic, 
Gabhail  dalladh  na'n  suileaii,  agus  musg  air  an  sroin, 
Madadh-ruadh  agus  fireuii  a'  cur  dith  air  a'  phor. 

Guidheam  bracsaidh  's  na  h-oisgean,  's  ploc  a's  tuaineal  na'n  ceann 
'Sa'  chroimheag  'sail  iorbal,  gu  ruig  an  eaiiachainn  'san  t-sron  ; 
?S  gun  a  h  -aon  bhi  ri  f  haicinn,  ach  craicinn  gun  fheoil, 
Na.  cibeirean  glas  a'  tarsuinn  as  gun  snaithn'  bhrog. 

,M;ioir  a's  madaidh  na'n  deigh,  gu'm  b'e  mo  raghaimi  do'n  phor, 
lilii  j^'a'ii  tarrainn  gu  priosan,  'sa  bhi  ga'n  diteadh  aig  mod  ; 
Gun  dad  de  thoil-inntinn  aig  ciobair  de'n  t-seors', 
Ach  dol  an  tigh-obrach,  's  an  cuipe  ri  shroiii. 

Tha  diochuimhii'  orm  fhathast  's  cha  n'  fhaod  e  bhi  aim, 
S  an  teid  factor  na  duthcha  an  curbaii  gle  theann  ; 
(Jun  snathain  mu  choluinn  ach  briogais  gun  bhann, 
'8  a  bhualaclh  le  slatari,  bho  chasan  gu  cheann  ;  2 

A  chur  arm  an  leaba  gun  clad  a  bhi  ann 
Acli  dris  cliur  to  choluinn  a's  droighioiin  fo  cheann. , 
A's  cluaran  air  uachdar,  's  a  bhualadh  gu  teann, 
'S  an.  teid  an  cn-badhail  do  dh-Athall  na  dheann. 

I  often  heard  my  dear  parents  singing  the  following  beautiful 
elegy,  but  when  trying  lately  to  write  the  words  of  it  I  could  not 
satisfactorily  succeed.  My  difficulty  being  made  known  to  the 
editor  of  the  "  Celtic  Magazine,"  he  kindly  lent  me  the  MS.  from 
which  I  copied  the  whole  song.  I  do  not  know  the  name  of  the 
author  of  the  elegy,  but  it  seems  to  me  that  it  was  composed  in 
memory  of  Alex.  Mackenzie,  eighth  laird  of  Fairburn,  to  whom 
the  estates,  forfeited  in  1715,  were  restored  in  1731.  He  was 
succeeded  by  his  eldest  son,  Roderick.  See  "  History  and  Genea- 
ologies  of  the  Mackenzies,"  by  Alex.  Mackenzie,  p.  385. 

MARBHRANN    DHA    ALASTAIR    FARBRAINN. 

Gur  muladach  mi  learn  fhin, 

Gun  duine  mu  '11  cuairt, 

Air  bealach  na  pairce, 

Ag  amharc  air  d'aite  bhuam  ; 

Gur  lionmhor  bean  chraidhte, 

Fear  boineid  a's  paisde  truagli, 

Tha  galach  an  drast, 

Mu  naigheachd  a  chraidh  an  sluagh. 

'S  lionmhor  fleasgach  na  d'  thir, 

Fad  seachdain  nach  cir  a  ghruag, 

Agus  cridhe  tha  sgith, 

Bho'n  thog  iad  a'  chis  ud  bhuainn  ; 

Ged  tha  choille  fo  bhlath, 

Gun  d'  atharraich  pairt  dhi  snuarlli, 

Gha  b'e  samhradh  le  bhlas, 

Thug  abhul  na  pairce  bhuainn. 

Gur  guileach  a  dh?  f  hag  Dimairt, 
Bochdan  an  tuir, 
Tha  aobhar  an  craidh, 
Mar  sgail  a  lot  air  an  suil, 
Mu'n  Alastair  phriseil, 
High  bu  mhaisiche  gnuis, 
'S  a  dh'  aindeoin  na  chi, 
Cha  dirich  fear  air  do  chliii. 

Far  tin  d'  fhuair  mi  mo  radharc, 
Bu  ghleadharach  fion  mu  bhuird, 
Fad  s'  bha  thu  amis  na  breathaibh, 
Do  leithid  cha  robh  air  ar  cul ; 
Gur  iomadh  fear  fearainn, 
A  tharraing  thu  riabh  gu  Tur 
Nan  iomadaidh  sluaigh, 
Gun  tighinn  air  tuath  do  dhuch. 

Cha  b'  eol  dhomh  fear  d'  fhasain, 
An  Alba  110  Sasunn  nan  cliar, 
'S  e  '11  gille'bu  bhochda, 
Bu  toirteala  leat  ami  am  miadh; 
Gur  trie  a  rimi  d'  onair  dhuinn, 
Sonas  am  Monar  iiam  fiadh, 
Bho'n  chaidh  thu  'sail  uir, 
Gur  tiirsach  fearaibh  nan  crioch, 

Bho'ii  chaidh  thu  'san  uir, 

Gur  tursach  fir  as  do  dheigh  ; 

Na'ii  deaiiadh  e  treoir, 

Bhitheadh  broil  air  iomadaidh  ceud  ; 

Gur  iomadh  fear  leointe, 

'Nam  thional  do  dhrobh  gu  feill, 

Mu  ghlac  mhalairt  an  oir, 

Bhi  'n  cisde  chaol  bhord  's  na  ceir. 

Ann  an  cisde  chaol  bhord  fo  shrol, 

Bha  fear  sail  robh  cial, 

'S  tu  b'  iochdmhoire  ghnath, 

Hi  cumail  do  dhaimh  gu  clion  ; 

'S  tu  bu  duineile  tlas, 

Dha  facas  dhe'ii  alach  riamh, 

Fhir  cheannas  na  bh'ann, 

Sliochd  Ruairidh  nan  lanii  's  nan  sgiath. 

Shliochd  Ruairidh  nan  lann, 

B'e  siubhal  iiam  beano  ur  miann, 

Mar  chuiridh  gun  sgath, 

Air  nach  fhaigheaclh  a  iiamhaicl  cis  ; 

Bu  leibh  urram  a'  bhlair, 

An  cumhachd,  'sa'  spairn,  'san  striili, 

'S  mi  cliuala  blii  'g  radii, 

Nach  robh  samhuil  dhuibh  an  gearrd  an  i 

Tha  gach  iieach  dlieth  na  dh'fhag  thu, 

A  theaghlach  an  aidh  fo  ghruaini, 

'8  iad  mar  chairt  air  a'  chlar, 

A'  facain  a  cheath'rnaich  bhuath  ; 

Am  mac  tha  na  d'  aite, 

A  Ghradhaich  neartaicli  suas, 

Acli  an  coisiri  e'  n  cluitli, 

Bhi  na  cheaimard  air  Tur  nam  buadh. 

'S  aim  am  freasdal  Mhic  Dhe, 

Tha  do  shliochd  as  do  d  heigh  bhi  buan, 

Bho'n  as  iomadii  na  ceudan, 

Ghuidheadh  do  sgeula  cruaidh  ; 

lad  a  gearradh  nam  beum 

Mu'n  t-suil  mheallaich  'n  robh  '11  fheil  air  chuairt, 

S'  iomadh  fear  agus  te, 

Thug  am  beaniiachd  an  deigh  na  fhuair. 

'S  iomadh  maighdeaii  ghlan  ur, 

Agus  fleasgach  a's  boiche  snuadh, 

Tha  sileadh  nan  deur, 

Bho'n  chuir  iad  thu,  sheoid,  na  d'uaigh  \ 

Luchd  iomain  nam  ho, 

Ri  iomadan  mor  bochd  truadh, 

lad  gun  taisealadh  coir, 

Bho'n  thaisgeadh  do  dhorlach  bhuath. 

'S  beag  iieonach  an  gaoir, 

'S  cuis  eagail  an  t-aog  gun  truas, 

Tha  tighinn  mar  mhaor, 

Le  bagar  cha  'n  fhaodar  bhuaidh  ; 

Cha'  n'eil  neach  fo  na  ghrein, 

S'  urra  teicheadh  an  ceum  gha  '11  gluais, 

S'  thug  e  mar  each  nan  steud, 

Bu  cheannard  air  cheudan  sluaigh. 

Craobh  nan  abhal  a  b'aillte, 

Nach  'eil  aon  anns  a'  phairc  cho  mor, 

Nach  d'  t'huirich  ri  h-aois 

Ach  a  gearradh  na  maothaii  og  ; 

Do  f  hear  foghainteach  treun, 

Dha'  m  bu  shoilleir  's  dha  'm  bu  leur  a'  choir, 

'S  nuair  a  bhitheadh  tu  air  feill, 

'Si  do  lamh  a  rinn  feile  air  or  ; 

Gur  misde  fir  Alba  thu  dh'  fhalbh, 

Bhuath  uile  gu  leir, 

Air  chumachd,  air  dhealbli,  air  ainin, 

Air  ghliocas  's  air  cheil  ; 

(led  thigeadh  Claiin-Chohmich, 

S  na  shloinninn-sa  dhiubh  gu  leir, 

Cha  'n  fhaicear  cho  soilleir  iad, 

Tuillidh  bho'n  dh'  fhalbh  thu  fliein. 

'S  iomadh  tleasgach  tha  ciauail, 

Nam  teaiimidh  ri  fion  's  gha  ol. 

Eadar  Cromba  ud  shios, 

'S  an  ruigeadh  e  crioch  Mhic-Leoid  ; 

'Saiin  a  gheobhadh  tu  'n  t-aite, 

Ann  an  Sasumi  nan  cal  s'  nan  cleoc, 

Ruith  a  sgeul  ud  fos  'naird, 

Gun  bhun  eug  dhut  gun  dail,  a  sheoid, 

Larnh  mhalairt  nan  crun, 

Fear  ceartais  gun  smur  air  mod, 

Anils  an  t-saighdearachd  chruaidh, 

Sud  na  fir  dha  'm  bu  dual  bhi  11  tus  ; 

Cha  robh  '11  taobhsa  do  '11  chrich, 

Ris  nach  ruisgeadh  tu  pic  na  d'  dhorn, 

'S  1m  shar  lamh  thu  air  tir, 

An  am  tional  an  ni  sa  chro. 

Tha  mi  nis  air  fas  mall, 

'S  mi  ri  iomadan  gann  mo  sgeoil, 

Cha  ii'eil  teang  ann  am  cheann, 

Chuireas  dreach  air  mo  chainnt  ach  sgleo  ; 

Ruith  a  sgeula  man  cuairt, 

Gun  d'iomaich  thu  bhuainn,  a  sheoid, 

Sud  an  iiigheachd  bha  cruaidh, 

'S  iomadh  fear  bha  ri  suathadh  dhorn. 

I  never  heard  who  composed  this  Elegy,  but  the  author  makes 
it  clear  in  the  first  verse  that  he  is  lamenting  the  death  of  "Ruari 
Mac  Alastair  Oig,"  the  ninth  Laird  of  Fairburn.  Next  July  it 
will  be  fifty  years  since  I  went  to  reside  in  England,  and  remained 
for  forty-one  years  in  that  land  of  liberty.  From  the  day  I 
left  my  native  district — Strathglass — in  July  1835,  till  now,  I 
never  heard  as  much  as  one  verse  of  "  Cumha  Ruari  'ic  Alastair 
Oig."  Consequently,  this  version  may  be  imperfect,  and  if  anyone 

o;m  sond  a  corrected  or  extended  version  of  the  song  to  the  Secre- 
tary of  the  Gaelic  Society,  or  to  myself,  he  will  he  conferring  a 
favour  on  me. 

CUMHA    DO    RUAIRIDH,    FEAR    FARBRAINN. 

Sgith  mi  ag  amharc  an  dronm, 

Far  bheil  luchd  nan  cul  donna  fo  bhron  ; 
Ann  am  Farbraiim  an  Tuir  so, 

Far  am  bu  shil teach  an  suilean  le  deoir  ; 
Lot  an  suilean  dha  '11  gearan, 

Bas  Ruairidh,  Mhic  Alastair  (Jig  ; 
Gum  bu  dhalta  'Righ  Alb'  thu, 

'S  oighre  dligheach  Fhir  Farbrainri  an  coir. 

'S  ioniadh  cridhe  bha  deurach, 

An  »m  dhol  fodha  na  greiiie  Diluain, 
Aig  a'  chachaileidh  '11  de  so, 

'S  an  deach  na  h-eachaibh  's  na  seis  a  thoirt  uaiblj  ; 
Sliil  air  suilean  do  pheidse, 

Sud  an  acaid  a  leum  orra  cruaidh  ; 
Ach  's  ami  aim  a  bha  ghair  bhochd 

Dha  do  thogail  air  ghairdean  an  t-sluaigh. 

Na  'm  bu  daoine  le  'n  ardaii 

A  bbiodh  coireach  ri  d'  fhagail  an.  cill, 
Mur  a  marbht'  ann  am  blar  thu, 

'Casgadh  maslaidh  as  taire  do  'n  High, 
Chan  'eil  duine  110  paisde 

A  b'  urraimi  bioclag  a  shathadh  no  sgian, 
Nach  biodh  uil'  air  do  thoireachd, 

Eadar  Cataobh  's  Caol-Roiiacli  nan  ian. 

.Dh'  eireadh  sud  's  an  Taobh-tuath  leat, 

Mac-Coin nich,  le  shluagh  air  an  ceanii, 
Eadar  Leodhas  's  iia  h-Earadh, 

Cinn-t-saile,  Loch-Carunn,  's  Loch-Aills' ; 
Bu  leat  armuinn  iia  Comraich, 

Agus  pairt  dh'  fhearaibh  donn'  Innse-Gall, 
Mar  sud  a's  siol  'llle-Chaluim, 

'S  iad  a'  dioladh  iia  fola  gu  teann. 

Dh'  eireadh  sud  mu  do  ghuaillibh, 

Na  '11  cluinnt'  thu  bhi  'n  cruadal  no  'n  cas, 

Claim  Eacbaimi  nan  roibean, 

'S  cha  bu  ghealtach  an  toiseachadh  blaiv  ; 


I'.hiodh  da  shlios  Locha-Braon  leat, 

'S  god  hhilhradli  dm  ))'  ioglmadh  loam  e, 

Mar  sud  's  a'  Choigeach  Ohinn-Asainn, 

Dha  do  chomlmadh,  fliir  ghasda,  's  an  Spain i. 

Bu  leat  na  Gordanaich  rioghail— - 

'S  iad  nach  soradh  am  tion  mu  do  champ - 
'S  gun  seasadh  iad  dileas 

Gus  an  cailleadh  iad  direach  an  ceann  : 
Olaim-an-Toisich  nam  pios  leat ; 

Bha  iad  crosda  '11  uair  shineadh  iad  garg  ; 
'S  mur  cleach  fad'  air  mo  chuimhne, 

Thigeadh  brod  Chlann-'ic-Aoidh  leat  a  nail. 

Gheibhteadh  iasgach  mu  cV  bhaile, 

Agus  fiadhach  mu  cV  ghleannaibh  gu  h-ard  ; 
Gheibhteadh  boc  agus  maoiseach 

Anns  gach  doire  's  air  aodairm  nan  earn  ; 
Bn  leat  Conainn  gu  iasgach, 

Agus  Monar  gu  fiadhach,  a  sheoid, 
Oidhche  Challainn,  na  'in  b'  aill  leat, 

Gheibhteadh  bradan  blio'n  Ain-eas  gu  d?  bhord. 

Gur  trom  tursach  am  baimal 

Tha  amis  an  Tur  bhallach  a  thamh, 
'S  iad  a'  spionadh  an  cuailein — 

Mo  chreach,  is  goirt  truagh  learn  an  cas  ! 
Tha  mo  choill  air  a  maoladh, 

Gus  an  abuich  na  maothanaich  og', 
:&  mas-a  toileach  le  Dia  e, 

Na  'm  bu  fad'  ach  an  lion  iad  do  chot'. 

S  tim  dhomh  sgur  dheth  mo  mhulad — 

Mo  chreach  leir  mi  cha  bhuidhnig  e  bonn — 
'S  ami  is  fheudar  dhomh  sgur  dheth  ; 

]STa  d'  dheigh  theid  gach  duin'  air  an  flionn. 
Mar  na  coilltichean  connaidh, 

Tha  na  saighdean  a'  pronnadh  nan  sonn  ; 
Sgith  mi  dh'  amharc  an  droma 

Far  bheil  luchd  nan  cul  donna  gu  trom. 

This  is  a  "  Soraidh,"  or  salutation,  from  John  Macrae,  i.p. 
Ian  Mae  Mhuichaidh,  the  Kintail  Bard,  to  the  people  of  Strath- 
glass,  in  which  he  enlarges  011  their  well-known  hospitality  and 
convivial  habits ;  the  musical  sweetness  and  modest  demeanour 
of  their  matrons  and  maidens,  uneontamiiiated  by  modern  fashions 
and  frivolities  ; — 

SORAIDH     DO     MHUINNTIR    STRA-GHLAI6. 

Fhir  a  theid  thar  a'  nilionadh, 
Bheir  mise  dhut  clolar, 
Agus  liubhair  mo  shoraidh, 
Gu  sabhailt, 

Fhir  a  theid,  itc. 

Air  faidead  na  slighe, 
Na  leig  i  air  mhi-thoirt, 
Gus  an  vuig  thu  'n  tigli-dibli' 
Anns  a'  Bhraigne. 
Air  faidead,  tfcc. 

Bheir  Seoiiaid  an  toiseach, 
Gun  mhoraii  a  chosd  dhut 
Na  dh'  fhoghnas  a  iiochd  dhut 
Gu  sabhailt. 

Bheir  Seonaid,  &c. 

Bidh  failt'  agus  furan, 
Agus  ol  air  an  tunna, 
'S  an  stopan  beag  ullamli 
Dha  phaidheadh. 
Bidh  failte,  &c. 

Theirig  sios  feadh  na  tuatha, 
His  an  can  iad  na  h-uaisleaii, 
'S  cha'  11  fhaigh  thu  fear  gruamach. 
Mu  'n  fhardaich. 
Theirig  sios,  ike. 

Tha  'n  duthaich  ud  uile, 
Air  a  lionadh  le  fui'an, 
Blio  iochdar  a  bun 
Gus  a  braighe. 

Thfi  'n  duthaich,  <tc. 

Le  mnai  ceanalta,  coire, 

Is  grimie  air  am  meoirean, 

'S  is  binn  ghabhas  cronan, 

Dha  'm  paisdean, 

Le  mnai,  &c. 

Le  maighdeanan  maiseach, 
Nacli  d'ionnsaicb  droch  fliasan, 
Ach  ul  lamb  gu 

Taisbeanadh  cairdeis 
Le  maigh  deanan,  &c. 

Na  rach  sios  thar  a'  bhaile 
Bis  an  can  iad  Bun-chanaich ; 
Thoir  a  mach  ort 

An  Gleannan  'is  airde* 
Na  teirig,  &c. 

Tha  coig  bailtean  urad, 
Gus  am  fiach  dhut'do  thuras, 
Gheibh  thu  fiadhach  a'  ghunna 
Bho  phairt  diubh, 
Tha  coig,  &c. 

I  will  now  give  you  some  of  the  hymns  which  used  to  be 
sung  from  my  earliest  recollection  in  Strathglass  : — 

CRABHADH    DO    DH-AINM    IOSA. 

Dh'  fhoghnadh  smaointean  air  t'  ainm,  Cos, 

Gu  solas  dian  a  ghin'  am  chre ; 

Cuilm  bu  taitniche  na  fion, 

M'  inntinn  ga  m'  lionadh  le  d'  speis. 

Cha  taisbean  binneas  theudan  ciuil, 
Cha  nochd  seanachas  no  tur  sluaigh, 
Cho  luachor  's  tha  'n  t-ainm  ud  dhuinn, 
'S  aingle  le  umhlachd  ga  luaidh. 

Gach  ni  tha  'm  flathanas  De, 

Air  talanih  no  fo  'n  talamh  shios, 

Lubaidh  an  glun  gu  leir, 

Nuair  chluinneas  iad  ainm  euchdach  los'. 

los'  an  t-ainm  os  cionn  gach  ainm, 
Beatha  m'  anma  's  mo  leigh, 
Ged  is  trie  a  thoill  mi  t'  fhearg, 
Bithidh  mi  leanmhuinn  air  do  dheigh. 

'N  uair  a  dh'  iarras  an  saoghal  's  an  fheoil 
Ormsa  do-bheart  a  chur  an  gniomh, 
Diridh  mo  spiorad  mar  is  coir, 
Gu  Righ  na  Trocaire  gu  dhion. 

*  This  alludes  to  Glencannich,  noted  at  that  time  for  happy  tenantry 
and  famous  deer-stalkers. 

Air  sgiathaibh  creidhirnh  agus  gruidh 
Teichidh  mi  gu  garadh  mo  mhiann, 
Far  an  d'  fhuilig  Criost  a  phais, 
Is  fallus  ga  fhasgadh  ro  dhian. 

'S  a'  gharadh  choisinn  sinn  am  bas  ; 
PheacaichjAdhamh,  dh'  ith  e'm  meas ; 
S  a'  gharadh  dh'  umhlaich  High  nan  Gras 
E  fhein,  gur  sabhaladh  bho  sgrios. 

Bhuaileadh  Oibear  nan  caoin  bheus, 
Sgapadh  a  threud  'sa  luchd-daimh, 
Chaidh  Criost  an  cuibhrich  le  ostal  fhein, 
Chuir  pog  an  eucoraich  e'n  laimh. 

Guilemaid  mu  d'  dhiols',  a  Chriost, 
Na  d'  bhall-buird  am  measg  do  naimh  ; 
O  's  iad  ar  peacannan  a  sgiurs, 
'S  a  sparr  le  cradh  an  crun  mu  d'  cheann. 

Choluinn,  umhlaich  sios  thu  fhein, 
Aig  bun  a'  chroinn-cheusd  a  dh-Ios', 
'S  na  cuir  tuilleadh  e  gu  pein, 
Ag  urachadh  a  chreuchd'  le  d'  ghniomh. 

M'  anam,  umhlaich  sios  dha  d'  Dhia, 
Las  mar  theine  dian  do  ghaol, 
Smaoinich  na  dh'  fhuilig  do  Thriath, 
Dh'  ionnsaidh  d'  fhiachan  a  bhi  saor. 

Thug  e  ghoimh  dhuinn'  as  a  bhas, 
Thionndaidh  e  na  pharas  an  uaigh  ; 
'N  uair  rinn  e  aiseirigh  nan  gras, 
'Choisinn  air  gach  namhaid  buaidh. 

Oliu  dha  'n  Athair,  cliu  dha  'n  Mhac, 
Cliu  dha  'n  Spiorad  neartmhor  naoinh  ; 
Trionaid  chumhachdach  nam  feart, 
Molamaid  mu  seach  's  mar  aon.     Amen. 

CRA.BHDH  DO  ?N  SPIORAD  NAOMH. 

A  Spioraid  Naoimh  ar  n-ard  threise, 
Thig  bho  ghrian-chathair  do  ghloir'; 
Sgaoil  gach  ceo  tha  ga'r  cur  iomrall, 
'S  leig  soillsean  dhe  d'  sholus  oirnp. 


19 


Thig,  O  Athair  nan  diol-deirce, 
Do  gach  feumnach  sin  do  lamh  ; 
A  Lamh  bho'n  tig  gach  rogha  gibht, 
Soilleirich  gach  cridhe  dall. 

A  High  iia  cofhurtachd  's  an  t-s51ais, 
Bu  tu  Aoidh  an  aigh  dha  'n  anam  ; 
Cha  'n  fhairich  e  teas  no  ganntar, 
Is  e  na  d'  laimhs'  a'  triall  gu  aineol. 

Is  tu  bheireadh  furtachd  agus  tamh, 
Do  'n  phiaiitach  a  bhios  fo  sgios  ; 
A  mhal'  air  an  laidh  am  pramh, 
'S  ami  agads  tha  solas  di. 

A  Sholuis  is  aillidh  snuadh, 
Na  bi  '11  dubhar  oirnn  nar  cas ; 
Ach  ann  an  cridhe  do  chreidich  ghaoil, 
Beothaich  teine  caomh  do  graidh. 

Gun  do  chomhnadhs',  a  Dhia  threin, 
Cha  'n  'eil  sgoinn  am  mac  an  duine  ; 
Cha  'n  'eil  ceann  gun  lochd  fo  'n  ghrein, 
'S  ami  ad  mheinnse  tha  sinn  uile. 

Glaiisa  dhinn  gach  uile  thruailleachd, 
Uisgich  le  d'  ghrasan  ar  tart, 
Leighis  gach  anam  tha  leointe, 
Striochd  na  rag-mhuin'laich  ri  d'  reachd. 

Taisich  neimh  a*  chridhe  chruaidh, 
Bi  d'  chairt-iuil  duinn  anns  gach  gabhadh  ; 
'S  dha  na  creidich  tha  iia  d'  earbsa, 
Thoir  seachd  tiodhlaicean  do  graidh. 

Treoraich  na  creidich  ri'm  beo, 

'S  na  treig  iad  an  uair  am  bais ; 

Sabhail  an  anam  'o  phian, 

'S  gu'm  meal  iad  do  shith  gu  brach.     Amen. 

TE  DEUM,  NO  LAOIDH  MOLAIDH  DO  DHIA. 

Tha  sinn,  a  Dhia,  'seinn  do  chliu, 
Ag  aideachadh  gur  tu  ar  Triath, 
Toirt  urraim  dhut  tha  'n  domhan  mor  : 
Athair  gun  tus  gun  chrich. 


20 


Tha  na  h- A  ingle  naomh  gu  leir, 
Tha  Cumhachdan  neamh  gu  h-ard  ; 
Tha  Cherubim  le  caithream  binn, 
Is  Seraphim  a'  seinn  gun  tamh  : 

Is  Naomh,  Naomh,  Naomh 

Thu,  Thighearna  Dhia  nan  slogh ; 

Tha  neamh  is  talamh  Ian, 

Le  d'  mhorachd  us  le  d'  ghloir. 

Tha  cbisridh  ghlormhor  Ostala, 
Tha  Faidhean  's  airde  cliu, 
Tha  armailte  geal  nam  Mairtirean, 
Ga  d'  mholadh,  a  Righ  nan  dul. 

Anns  gach  aite  a  ta  fo  'n  ghrein, 
Tha  t'Eaglais  naomh,  a  Dhia, 
Ag  aoradh  dhut  's  a'  toirt  geill ; 
Athair  na  morachd  gun  chrioch. 

Aig  t'aon  Mhac  naomh  tha  h-uile  coir, 
Air  urram  is  gloir  mar-aon  ; 
Mar  sin  's  an  Ti  ni  cobhair  oirnn, 
An  treas  pearsa  do  'n  Trionaid  naoimh. 

'S  tus,  a  Chriosta,  High  na  gloir', 
'S  tu  Mac  Siorruidh  gun  tus, 
Nach  d'  rinn  tair  air  com  na  h-Oighe, 
Gu  sabhaladh  a  cheannach  dhuiun. 

Thug  thu  buaidh  air  guin  a'  bhais, 
Dh'  fhosgail  thu  dha  d'  chreidich  neamh 
'S  tu  tha  'n  gloir  Athar  nan  gras, 
Na  d'  shuidhe  air  deas  laimh  D'he. 

Thig  thu  thoirt  breith  air  an  t-sluagh  ; 
Gabh  truas  dhed  mhuinntir  fein, 
A  shaor  thu  le  d'  fhuil  bu  mhor  luach, 
A  thaom  bhuat  troimh  ioma  creuchd. 

Mealadh  iad  do  ghloir  gu  brach, 
Air  an  aireamh  measg  nan  naomh, 
Fo  sgeith  do  chumhachd  biodh  iad  slan, 
Ann  an  seilbh  do  ghrasan  caomh. 

Riaghail  iad  is  dian  dhaibh  iul ; 
Stiuir  iad  gu  beatha  bhuain  ; 
Molaidh  sinn  thu,  Dhia  nan  dul, 
Gach  Id,  bithidh  do  chliu  ga  luaidh. 


21 

Molnidh  sinn  t'  ainm  gun  tamh, 
Gu  lath  ar  bais  's  na  dheigh  ; 
Cliu.  bheirear  dhut  gu  brach  ; 
Dion  sinn  le  'd  ghras  o  bheud. 

Diaii  trocair  oirnn,  a  Dhia  nan  gras  ; 
Reir  ar  n-earbsa  dian  trocair  oirnn, 
Mo  dhochas  tlia  unnads'  a  mhain  ; 
Chaoidh  cha  blii  faillinn  orm.     Amen. 

ANNSACHD  NAOMH  MOIRE. 

Fhir-tighe  Naomh  Moire,  's  oid-altrum  a  Mic  ! 
Tha  saoghal  mar  fhasach  do  dh  'anrach  farm,  .sgith ; 
Fo  chiaradh  nan  speuran  cha  leir  le  mo  shuil 
Ach,  annsachd  Naomh  Moire,  na  cuir-sa  rium  cul 
0  annsachd  Naomh  Moire,  's  tu  thaghainn  mar  iul. 

'S  tu  dhiongas  dha'n  choigreach  cul  taice  's  ceann  aoidh 
Fhuair  losa  agus  Moire  sar  chobhair  fo  d'  iiil 
O  Joseph  nam  beannachd  !  cha  b'fheagal  domh  chaoidh 
O  annsachd  Naomh  Moire,  ach  thusa  ri  m'  thaobh, 
O  annsachd  Naomh  Moire,  na  treigse  mi  chaoidh. 

0  loseph  fhuair  giftean  'us  earras  'us  cliu, 

Mac  samhuil  air  thalamh  do  dh-athair  Mhic  Dhe, 

Bha  losa  mar  Mhac  dhuit ;  gabh  mis  air  do  'sga, 

O  annsachd  Naomh  Moire,  dhalta  na  ait', 

0  annsachd  Naomh  Moire  mar  dhalt  duit  gu  brach. 

Bha  da  ailleagain  neamh  air  faontraigh  nar  measg, 
Rinn  thusa  cul  taice  dha'n  Mhaighdinn  's  dha  Mac 
Sheas  thu  athair  do  dh-Iosa  ;  bith  d'athair  dhomh  chaoidh, 
O  annsachd  Naomh  Moire,  's  bheir  mise  dhuit  gaol,, 
O  annsachd  Naomh  Moire  's  cha  teirig  mo  ghaol. 

THU  RIAMH  GUN  SMAL. 

A  Mhoire  !  's  eibhinii  m'fhonn  's  gur  eutrom, 
Lion  aiteas  clann  De  mi  'n  diugh ; 
Fhuair  m'  anam  braori  do  dh-aighear  Pharas. 
B'e  Jn  sar  aileas  a  bhi  thamh  ann  tur  ! 

Fonn. 

An  am  bhi  cuimhneachadh  air  do  staid, 
Air  do  mhorachd  's  air  do  mhais, 
'S  eibhinn  linn  'bhi  seinn  gun  stad, 
Thu  riamh  gun  smal,  thu  riamh  gun  smal ! 

'S  miami-suil  le  losa  do  chruth  rb  ghlan 

T'  aghaidh  ghlbirmhor  is  aillidh  aoidh — 

'S  fo  iul-s'  chaidh  ur-laoidh  an  diugh  's  gach  aite 

Le  foirm  fos  n-aird  ort  san  Eaglais  naoimh. 

Togaidh  ainglean  binne  ceolmhor, 

Suas  fonn  brain  a  chinnidh-dhaonn' 

'S  thig  naoimh  Neamh  na'n  ioma  comhlan 

Thoir  cis  mar  's  coir  do  Bhanrigh  nan  Naomh. 

Do  ghin  gun  smal  !  Rinn  Dia  riut  gras 
Nach  d'fhuair  fo  lambs'  mhain  ach  thu  ; 
Gras  a  bhoisgeas  a  chaoidh  mar  dhaoimean 
Air  uchd  saibhir  Righ-nan-dul. 

MOIRE    AN    DU-BHROIN. 

Sheas  lamh  ri  Crann-ceusaidh  losa  a  Mhathair. — Eoin  xix.,  25. 

Bu  trom  a  brbn, 
Bu  ghoirt  a  leon 
Bu  dlu  iia  deoir 
Bho  shuil  na  h-Oigh, 
'S  Sar-Mhac  bg 
San  dbruinn  mhoir, 
Ga  cheusadh  beb 

'S  i  'g  amharc  air. 

Co  chuala  no  chunna, 
Measg  mnatha  na  cruinne, 
Te  eile  a  dh'  fhuilig 
Do  chruadalsa,  Mhuire  ! 
Co  e  a  b'  urra, 
Gun  ghuth  dubhacli, 
'S  gun  shuil  struthach, 
Aithris  air. 

Bha  'cridhe  air  a  lebn 
Le  claidheamh  a  bhrbin, 
B'  lir  acaid  dh'i'm  beo 
Gach  cneadh  bha  na  fheols', 
'S  £  bho  chridhe  gu  dhorn, 
Bho  mhullach  gu  bhroig, 
Gun  eang,  gun  birleach 
Fallain  deth. 

'Se  mhiaduich  a  cradh 
Sa  theannaich  a  spairn, 
Gur  e  's  ceann-fath 
Dha  osnaich  's  dha  phais 
'S  dha  lotan  bais, 
Am  peacadh  gun  agh 
A  rinneadh  le  cairdeaii 
Aineolach. 

A  mhin  Mhoir-Oigh ! 
A"  bhanrigh  'n  du-blirbin  ! 
Le  Magdalen  's  Eoin, 
Thoir  cead  seasamh  dhomhs', 
Bho  'n  's  ro-math  mo  choirs' 
Dhol  fo  d'  mhulad  's  fo  d'  lebn, 
Sa  shileadh  nan  deoir 
Air  Calbhari. 

'S  gach  troidh  's  gach  dearna 
'S  mi  chuir  alach  ; 
Mo  pheacadh  bais-se 
An  t-sleagh  a  raimg 
Cridhe  mo  Shlanuighear, 
'S  mise  a  shath  i — 
Fath  mo  naire 

'S  m'  aithreachais  ! 

An  crochadh  ri  craoibh 
Tha  cuspair  mo  ghaoil, 
A  chridhe  fosgailt  le  faoilt 
Sa  ghairdeanan  sgaoilt 
Gu  m'  fhalach  na  thaobh  ; 
Sud  ceann-uidh  nan  naomh, 
Tearmunn  's  dachaidh  an  taobhsa 
Fhlathannas. 

Crann-ceusaidh  mo  ghraidh, 
Sud  leabhar  an  aigh 
As  an  ionnsuichear  crabh, 
Umhlaehd  gu  lar, 
Umhailteachd  gu  bas, 
Olc  a  mhathadh  do  chach, 
'S  priomh-shubhailc  a  ghraidh 
Sior-mhaireannuich . 

Bho  lotan  bais 
Leura  fuarain  ghras, 
Nach  traogh  's  nach  traigh 
A  chaoidh  nan  trath — 
A  Mhoire  mo  ghraidh  ! 
Dian  riumsa  baigh, 
;S  cha  ruith  iad  gun  sta 
Dha  m'  anamsa. 

A  mathair,  riamh 
A  fhuair  iia  dh'  iarr, 
Air  t'aon  ghiii  los' 
Guidh  agus  grios, 
Gu  maith  e  ar  fiach, 
'S  gu  leasuich  ar  gniomh, 
'S  gu  meal  sinn  gu  siorruidh 
Flathanas. 

Gliu  gu  bratk  do  dhia. 

As  it  is  now  getting  late,  and  the  time  for  us  to  wend  our 
way  homewards,  I  will  conclude  with  an  altacliadh  laidhe.  In  my 
young  days  in  Strathglass  the  words  of  this  altacliadh  were  invari- 
ably the  last  words  the  people  used  after  going  to  bed  and  before 
sleeping  ;  and  during  the  last  60  years  I  have  never,  on  any  night 
in  my  recollection,  failed  to  say  them  myself  :  — 

AN  T-ALTACHADH  LAIDHE. 

Laidhidh  mis  'a  nochd 

Le  Moire  's  le'  Mac  ; 

Mathair  ino  High 

Ga  m'  dhion  bho'n  olc. 

Laidhidh  mi  le  Dia, 

'S  laidhidh  Dia  learn  ; 

Cha  laidh  mi  leis  an  olc, 

Cha  laidh  an  t-olc  learn. 

Eiridh  mi  le  Dia 

Ma  's  ceadach  le  Dia  leigeil  leant. 

Deas-lamh  Dhia, 

A  Chriosta,  gun  robh  learn. 

Bho  throidhean  mo  bhuinn 

Gu  mullach  mo  chinn 

Guidhim  Peadar,  guidhim  Pol, 

Guidhim  Moire  oigh  agus  a  Mac, 

Guidhim  air  an  da  Ostal  deug 
Gun  mise  dhol  eug  a  nochd. 
A  Chriosta  chumhachdaich  na  gloire, 
A  mhic  na  h-Oighe  's  gloine  cursa, 
Seachainn  sinn  bho  thigh  nam  pian, 
Tha  gu  h-iosal,  dorcha,  duinte. 
Fhad's  a  bhios  a'  cholluinn  na  cad'al 
Biodh  an  t-anain  air  bharraibh  na  firinn* 
An  co-chomunn  nan  Naomh.     Amen. 


*  Air  bharraibh  ua  firinn  -On  the  roads  of  truth. 

LE  OAILEAN  SIOSAL,  AN  INBHIRNIS. 


Anns  a'  cheud  dol  sios  is  coir  dhomh  innse  dhuibh  gu'm  beil 
e  air  aithris  am  measg  seann  mhuinntir  na  duthcha  nach  robh 
Tighearna-fearainn  air  Gaidhealtachd  Alba  na  b'  fhearr — ma  bha 
cho  math — ri  Siosalach  Shrath-ghlais.  Bha  bhuaidh  so  orra,  reir 
sgeoil,  bho  linn,  gu  linn,  gach  fear  mar  a  thigeadh  a'  toirt  barr  air 
na  bha  roimhe — gus  an  d'  thaiiiig  Uilleam  bochd.  Bha  iad  ro 
thuigseach  agus  ro  chaoimhneilair  cheann  sluaigb,  agus  bha'n  sluagh 
ro  ghaolach  orra  ;  rachadh  iad  troimh  theine  's  troimh  uisge  airson 
an  uachdarain.  So  mar  thuirt  fear  dhiubh  'nuair  a  chuala  e  gu  'n 
robh  na  tri  linntean — an  t-athair,  am  mac,  agus  an  t-ogha — ann  an 
Oaisteal  an  t-Siosalaich  : — 

Aoibheag,  aoibheag,  ho, 
Na  bheil  romham. 

'S  aighearach  mi, 
Dol  air  mi  adhart. 

Aoibheag,  aoibheag,  ho, 
Na  bheil  rornham. 

'S  ait  mo  sgeul, 

'S  gur  math  mo  ghnothach. 

Aoibheag,  aoibheag,  ho, 
Na  bheil  romham. 

Tha  caisteal  an 
T-Siosalaich  romham. 

Aoibheag,  aoibheag,  ho, 
Na  bheil  romham ; 

Tha  Jn  t-athair,  am  mac, 
'S  an  t-ogha  ann. 


After  the  death  of  the  "  Fair  Chisholm  " — an  Siosalach  Ban 
— in  the  year  1793,  Donald  Chisholm,  alias  Donull  Gobha,  com- 
posed the  following  elegy.  It  was  said  in  the  Highlands,  and  be- 
lieved by  his  tenantry,  that  this  Chisholm  was  one  of  the  best 
landlords  in  all  Scotland.  It  is  this  Chisholm  whom  the  poets 
have  immortalised  for  having  refused  to  give  his  lands  at  increased 
rents  to  the  south  country  shepherds.  He  was  married  to  an  ex- 
cellent lady,  the  daughter  of  a  Dr  Wilson,  in  Edinburgh.  He 
left  a  large  portion  of  the  estate  for  his  widow  during  her  life- 
time. She  lived  for  thirty-three  years  after  her  husband's  death, 
and  such  were  her  wise  and  judicious  arrangements  that  she  never 
turned  one  tenant  off  the  estate,  nor  did  she  deprive  them  of  one 
acre  of  land  :  — 

Ach  mo  thruaighe  'ghiorad  's  a  mhaireas  gach  aoibhneas 
saoghalta.  Ged  a  b'  aoibhinn  's  ged  a  b'  aighearach  am  bard  a 
thug  sgeula  cho  taitneach  dhuinn  mu  na  tri  linntean  a  bha  roimhe 
ann  an  Caisteal  an  t-Siosalaich,  cha  robh  an  uine  fada  gus  an 
robh  an  t-athair,  's  am  mac  agus  an  t-ogha  air  an  cur  fo  lie 
'san  uaigh  ann  an  Seann  Teampull  Manachainn  Mhic-Shimidh. 
'S  aim  mar  so  a  sheimi  Donull  Gobha  (cluinnidh  sibh  moran,  mu 
'n  bhard  so  gu  h-aithghearr),  cuid  de  na  marbhrainn  a  chaidh 
dheanamh  air  an  triuir  Shiosalach  : — 

Och  nan  ochan  's  mi  fein, 
Chaidh  mo  chadal  an  eis, 
An  diugh  cha  leir  dhomh, 
Ach  eiginn  sgleo. 

'S  trie  mi  'n  iomadain  truagh 
Mu'n  eug  thug  Alasdair  bhuainn, 
Craobh  nan  abhall 
A  b'  uaisle  meoir. 

Bas  an  t-Siosalaich  threin, 
Bhrist  air  aisnibh  mo  chleibh, 
Thu  bhi  ac'  ann 
An  ciste  bhord. 

Chaill  sinn  Ruairi  an  aigh, 
Fear  dh'fhuasgladh  gach  cas, 
An  diugh  cha  'n  aithne 
Dhomh  'aicheadh  beo. 

Anns  a'  Mhanachuimi  'san  uir, 
Dh'fhag  sibh  tasgaidh  mo  ruin, 


Am  mac,  'san  t-athair, 

Le  'm  b'  fhiu  dhuinn  falbh. 

Bho  'n  a  ghlasaich  mo  chiabh 
'S  gu  '11  do  sheacaich  ino  bhian, 
Thug  an  acaid  so 
Dhiom  an  fheoil. 

Crann  seudmhor  nam  buadh 
Dh'fhag  fir  Alba  fo  ghruaim 
'N  uair  a  dh'ionndraich 
lad  bhuath'  thu,  sheoid. 

'S  iomadh  fear  a  bha  'm  breis', 
Eadar  tuath  agus  deas, 
lad  fo  ghruaim, 
'S  ann  an  deise-bhroin. 

Cha  b'e  ardachadh  mail 
Dh'fhag  do  bhancaichean  Ian, 
Ach  torc-sona 
Bhi  ghnath  ad  choir. 

'S  gur  a  fiosrach  tha  mi 
Gu'n  robh  meas  ort's  gach  tir, 
Ann  am  Parlamaid  High, 
'S  aig  mod. 

'Nuair  a  shuidheadh  tu'ii  cuirt 
Bti  leat  eisdeaclid  's  tu  b'  fhiu — 
Chuireadh  d'fhocal 
Gach  cuis  air  seol. 

Bha  gach  fasan  a  b'  fhearr 
Ann  am  pearsa  mo  ghraidh, 
Ach  co  mhealas, 
An  drasd  a  chbt"? 

Bu  leat  faghaid  nan  gleann, 
'S  fuaim  nan  gaothar  na  'n  deann, 
Fhir  a  leagadh 
Na  maing  le  sgorr. 

Leat  a  chinneadh  an  t-sealg, 
Ann  am  frith  nan  damh  dearg, 
Eadar  Finne-ghleann, 
Is  Cioch  an  fheoir, 

Eadar  Comunn-naii-allt, 
Agus  garbh-shlios  nam  beann, 
Eadar  Fairthir, 
'S  an  Oaorunn  gorm. 

Mar  tha  'n  sean-fhacal  ceart. 
Mol  a'  mhachair  's  na  treabh, 
Diomail  fasgadh, 
A'  phris  's  na  fag. 

SeaJl  gur  Gaidhealtachd  Glais, 
ISTa  dean  Galld'  i  le  lagh, 
Tuig  a  comas, 
A's  creid  mar  tha. 

Ooisinn  beannachadh  Dhia, 
Duine  bochd  na  leig  dhiot, 
'S  thoir  Ian  cheartas, 
Do'n  Ti  's  fhearr. 

Anns  a'  bhliadhna  1793,  chaochail  Alasdair  Og,  no  mar  their- 
eadh  iad  ris  am  bidheantas,  "  An  Siosalach  Ban."  An  deigh  bas 
Alasdair  fhuair  Uilleam,  am  brathair  a  b'  oige,  an  oighreachd.  Da 
bhliadhna  'n  deigh  sin  phos  Uilleam  bean  uasal,  Lisidh,  nighean 
tighearna  Ghlinne-gairidh.  Coig-bliadhna-deug  an  deigb  dhaibh 
posadh  rugadh  oighre  dhaibh.  Bho  'n  la  phos  iad  bha  duil  aca 
gu  'm  biodh  iad  na  bu  shona  le  cibeirean  's  le  caoirich-mhora,  na 
bha  iad  le  deagh  thuath  's  le  crodh-dubh.  Bha  sluagh  na  duthcha 
faicinn  agus  a'  faireachdainn  so.  Ged  bu  trom  's  ged  bu  duilich 
leo  tir  an  eolais  fhagail,  bha  iad  a'  togail  an  imitinn  ri  America. 
Gu  misneachd  a  chumail  riu  chuir  duine  gasda  a  mhuinntir 
Mheinne  na  facail  so  ann  am  fonn  dhaibh  : — 

Theid  sinn  a  dh- America, 
'S  gur  e  ar  deireadh  falbh  ann ; 
Ni  sinn  fearunn  de  na  choille, 
Far  nach  teirig  airgiod. 

Gheibh  sinn  cairdean  romhainn  ann, 

Oifigich  ro  ainmeil, 

Tha  cuid  aig  am  bheil  storas  dhiubh, 

'S  cha  b'  fhiach  iad  grot  'nuair  dlrfhalbh  iad. 

Meoirean  chraobh  air  lubadh  ann, 
Le  ubhlan  glas  a's  dearga, 
Gheibh  sinn  beoir  gun  chunntas  ann, 
A  chuireadh  surd  san  anfhann. 


Marbhaisg  air  na  tighearnan, 
An  ruith  th'  ac'  air  an  airgiod, 
'S  fhearr  leo  baidean  chaorach, 
Na  'n  cuid  daoine  's  iad  fo  armachd. 

Is  aim  bho  Mhairi  mhath,  aon  nighean  an  t-Siosalaich  Bhain, 
a  dh'ionnsaich  mi  'n  ceathramh  rann  de'n  aidheam  a  sheinn  mi 
dhuibh.  Bha  i  corr  is  leth-chiad  bliadhna  air  falbh  as  an  Taobh- 
Tuath  mus  cuala  mis'  i  'seinn  an  orain  so.  'S  ann  an  Lunainn  a 
fhuair  mise  eolas  oirre.  Bha  i  posda  ri  ceannaiche  beirteach  ann 
an  Lunainn  dha  'm  b'ainn  Sen  mas  Gooden.  B'e  'n  ceannaiche 
so  athair,  agus  b'i  deagh  Mhairi,  nighean  an  t-Siosalaich,  mathair 
Mhaighstir  Seumas  Siosal  Gooden,  a  dhearbh  a  dhurachd  agus  a 
thoil  mhath  dha  na  Chonmnn  so  le  'sheachd  ginidhnean  a  chur 
ann  an  cridhe  litreach  dha  'n  ionnsuidh.  Chi  sibh  ainm  an  duine 
uasail  sin  am  measg  maithean  a'  Chomuinn  so.  Agus  chi  sibh 
'ainm  am  bidheantas  am  measg  na  tha  do  dh-uaislean  na  Gaidh- 
ealtachd  ann  an  Lunainn.  Mar  dh'fhaodas  sibh  a  thuigsinn 
mu'n  dealaich  simi  a  nochd,  bha  Donull  Siosal,  no  mar  theireadh 
seann  mhuinntir  na  duthcha  ris,  "  Donull  dubh  a'  bheoil  bhinn," 
no  mar  theireadh  iad  ris  am  bidheantas,  Donull  Gobha,  na  dhuine 
glic,  geur,  tuigseach.  Bha  e  na  oranaiche  ro  mhath,  agus  a  thaobh 
's  gu'n  robh  e  na  dhuine  ro  mhodhail,  stuama,  beusach,  na  ghiulan 
agus  'na  sheanachas,  bhiodh  islean  a's  uaislean  deigheil  air  a 
chuideachda.  Theagamh  gu'n  cuir  e  iongantas  oirbh  'nuair  chluinn- 
eas  sibh  gur  aim  na  bhuachaille  moriaidh  bha  Donull  Gobha  corr 
a's  fichead  bliadhna  dhe  'shaoghal.  Tha  beinn  rnhor  aluinn 
ghorm  ann  an  ceann  shuas  Ghlinn  Afaraig  am  braighe  Shra-ghlais 
dha  'n  ainm  A'  Chioch.  Eadar  an  uine  a  bha  Donull  na  bhua- 
chaille 's  na  aireach  agus  an  uine  a  bha  roinii  de'n  bheinn  so  aige 
fein  air  mhal  an  ceangal  ri  earrainn  de  Chnoc-fhionn,  tha  e  fein 
ag  innse  dhuinn,  mar  dh'innseas  mise  gu  h-aithghearr  dhuibh,  gu'n 
robh  e  ceithir  bliadhna  'sa  richead  air  a'  Chich.  Ach  bha  e  ro- 
thuirseach  a'  dealachadh  ri  dheagh  bhanaltrum.  So  mar  thoisich 
e  air  innseadh  a  mhulaid  's  air  taomadh  a  dhosguinn  : — 

Mi  m'  shuidhe  air  a'  Pholl-ruidhe, 
'S  m'  inntinn  trom  fo  bhonn  bealaich. 

Seisd — 

Seinn,  och  ho  ro,  seinn, 
Seinn,  och  bo  ro,  chailin, 
Seinn,  och  ho  ro,  seinn. 

An  diugh  cha  dirich  mi  'n  t-ard-bheann, 
'S  cha  'n  e  thearnadh  bu  mhath  learn. 
Seinn,  &c. 

Tha  leann-dubh  orm  a'  drughadh, 
'S  uisg'  mo  shuilean  ga  m'  dlialladli. 
Seinn,  &c. 

Chuir  mo  bhanaltrum  cul  rium, 
Ohaill  mi  'n  cupan  'bha  fallain. 
Seinn,  &c. 

Fhuair  na  Frisealaich  coir  ort, 
'S  chaidh  mis'  fhogar  le  m'  aindeoin. 
Seinn,  &c. 

Oeithir  bliadhna  'sa  fichead, 
Bha  mi  sid  air  do  bhainne. 
Seinn,  &c. 

'S  trie  a  bha  mi  gu  h-uallach, 
Air  do  ghualainnean  geala. 
Seinn,  &c. 

Air  a'  Ohrailiche  chruadail, 
An  taobh  shuas  dhiot  's  an  earrach. 
Seiun,  &c. 

'S  fuar  seideadh  do  shroine 
'N  uair  a  thoisicheas  gaillionn. 
Seinn,  &c. 


An  sin  fhreagair  a'  bheinn  : — 


De  tha  'cur  air  mo  phaisde, 
Rinn  mi  arach  gun  ainnis. 
Seinn,  &c. 

Gheibh  thu  criochan  an  Dunain, 
'S  Onoc-fhionn,  's  na  bi  talach. 
Seinn,  <fec. 


An  sin  fhreagair  Donull : — 


Oia-mar  riaraicheas  sin  m'  inntinn, 
'S  mi  fhein  cinnteach  nach  mair  e 
Seinn,  &c. 


Thainig  aona  gheamhradh  a  bha  ro  ghailbheach,  gaillionnach, 
'nuair  a  bha  roinn  aig  Donull  Gobha  dhe  na  Chich.  Thilg  crodh 
Dhonuill  na  laoigh.  Bho  'n  bhitheas  an  iomagain  an  lorg  a'  challa, 
leig  Donull  air  deanamh  mach  gur  i  Chioch  bu  choireach — theann 
e  ri  'cainneadh,  ach  cha  do  leig  i  fad  air  aclliart  Donull  gus  na 
chuimhnich  i  dha  gu  'n  chuir  e  roimhe  deagh  ainm  oirre.  'S 
b'fheudar  dha  sgur  dhe  bhi  di-moladh  na  Ciche  : — 

A  chiochag  bhreac  riabhach, 

'S  mor  mo  dhiombadh-sa  'm  bliadhn'  ort 

'S  tu  dh'fhag  gun  laoigh  mo  chrodh  ciar-dhubh, 

'S  mi  fein  iarguinneach  umpa. 

Nise  bho'n  tha  mi 
'S  mi  'm  fasgath  na  fasaich, 
Gur  fhearr  learn  mar  tha  mi 
Na  t'fhabharsa  learn. 

Tha'n  tigh  mor  dha  do  thearnadh 
Mar  sin  's  aonach  na  Crailich, 
Coire  fad'  Innse-laire, 
'S  e  na  sgath  ri  do  thaobh. 

"  Tha  thu  'g  ithe  do  sheanchais, 
Chuir  thu  roimhe  deagh  ainm  orm, 
?S  olc  air  mhath  le  do  dheanachair, 
Bidh  na  banachaigean  learn." 

Mar  thuirt  mi  ribh,  bha  Strath-ghlais  sona  gus  na  thoisich 
Uilleam  truagh  agus  a  bhean  og  ardanach,  Lisidh,  nighean  Mhic- 
'ic-Alastair,  air  cur  na  duthcha  fo  na  caoirich  mhora.  Cha  b' 
fhiach  duine  na  '11  suileansa  ach  fear  a  theannadh  ri  stoc  de 
chaoirich  a  chur  suas.  Agus  mar  tha  fios  agaibh  dh'  fheumadh 
na  caoirich  cead  sgaoilidh  bhi  aca ;  mar  so  bha  talamh  monaidh 
agus  talamh  aitich  dha  reiteach  ;  's  e  sin  ri  radh — bha  'n  tuath  dha 
'11  cuir  as  an  rathad  air  luchd  nan  caorach.  'Nuair  chaidh  an 
talamh  thoirt  bho  'n  t-sluagh  cha  robh  ann  an  Strath-ghlais  ach 
aite  bochd.  Cha  robh  tacar  mara  no  toradh  tire  aca,  ach  bha 
fathast  stoc  a's  airgiod  aca.  Binn  iad  an  sin  gach  diongrnhal- 
tas  gu  dol  do  dh- America.  Am  measg  chaich  chaill  Donull  Gobha 
am  fearunn  's  e  nise  na  sheann  duine.  Eisdibh  ri  'sheanchas 
fein : — 

Bha  mi  og  ann  an  Strath-ghlais, 
'S  bha  mi  'n  duil  nach  rachainn  as, 

Nis'  bho  'n  chaidh  na  suinn  fo  lie 
Gabhaidh  mi  ruith-treuda. 

O  tha  mi  nise  Hath 

An  deigh  na  chunnaic  mi  riamh  ; 

Bho'n  a's  fheudar  dhomh  bhi  triall, 

Siorrachd  's  beag  mo  speis  dha. 

Ge  do  tha  mo  choiseachd  trom, 
Togaidh  mi  misneachd  le  fonn; 
'Nuair  a  theid  mi  air  an  long, 
Oo  chuireas  rium  geall-reise  ? 

An  t-uachdaran  a  th'  air  nar  ceann, 
Tha  mi'n  duil  gun  chaill  e  dhaimh, 
'S  fhearr  leis  caoirich  chur  ri  gleann 
N  a  fir  an  camp  le  feileadh. 

Oomunn  braithreil  cha  bhi  ann, 
Cha  'n  eil  eisneachd  aig  fear  fann, 
Mur  cuir  e  caoirich  ri  gleann 
'S  ann  air  cheann  na  deirc'  dha. 

Na  'm  falbhainn  'nuair  bha  mi  og, 
Gheibhinn  rud  air  iomadh  seol, 
Nise  bho'n  chaill  mi  mo  threoir 
Stbr  cha  dean  mi  f  haotainn. 

Ach  gheibh  sinn  acraichean  bho'n  Righ, 
Tighearnan  a  ni  e  dhinn, 
Gha  b'ionnan  's  a  bhi  mar  bha  'n  linn 
Bha  paigheadh  cis  dha  Oeasar. 

Na  gabhaibh  eagal  a  cuan, 
Faicibh  mar  sgoilt  a'  Mhuir-Ruadh, 
'S  cumhachdan  an  Dia  tha  shuas 
An  diugh  cho  buan  's  an  ceud  la. 

Tha  e  soillear  ri  fhaicinn  gu  'n  thog  Donull  Gobha  bheachd 
dheth  tir  a  dhuthchais  's  gu'n  robh  e  deanamh  inntinn  suas  ri 
falbh  comhla  ri  comhlan  mor  de  mlminntir  Shrath-ghlais  a  bha  dol 
thairis  gu  duthaich  na  coille,  Nobha  Scotia.  Anns  a  cheart  am  sin 
(1801,  a  reir  mo  bharail)  thainig  mac  dha  Donull  Gobha  air  ais  an 
deigh  dha  bhi  beagan  bhliadhnaichean  ann  an  America.  Thug  a 
mhac  misneachd  dha  '11  t-seann  duine  gu  togail  air.  Eadar  dheoin 
's  aindeoin  dh'aontaich  e  ri  falbh  comhla  ri  mhac  's  ri  luchd- 
duthcha.  Goirid  mu'n  do  sheol  iad  bha  Donull  Gobha  aig  coinn- 

imh  ann  an  Tigh-a-chlachain  an  Strathghlais,  's  bha  e  ro  mhulad- 
ach  a  bhi  fagail  tir  oige,  's  thubhairt  e  —  "  Na'm  faighinn  larach 
bothain  aig  bonn  Alt-na-h-imrich,  cha'n  fhagainn  Strath-ghlais  gu 
brach."  Sith  dim  m'  Athair,  bha  e  'sail  lathair  mu'n  robh  fonn 
no  fearuiin  aige  fein,  's  chuala  mi  e  cantuinn  "  Na'm  biodh  uiread 
gu  mo  chomhairle  san  am  sa  bha  ann  bho'n  la  sin  cha  rachadh 
Doiiull  Gobha  ri  bheo  thar  a'  chuaiii."  Ach  dh'fhalbh  an  seann 
duine,  mar  thubhairt  mi,  comhla  ri  mhac,  ri  luchd-eolais,  's  ri 
muinntir  dhuthchanan  eile  —  mar  chluinneas  sibh  gu  h-aithghearr. 
Bha  gach  aon  dha  'm  b'aithne  Donull  ro  thoilichte  e  bhi  air  bord 
comhla  riu,  's  iad  cimiteach  cho  fad  'sa  bhiodh  air  chomas  dha 
gu'n  cumadh  e  oranan  a's  cridhealas  riu.  Cha  robh  iad  air  am 
mealladh.  So  agaibh  fear  de  na  h-orain  a  rinn  e  air  aird  a'  chuain. 
Mar  thuigeas  sibh  's  e  ainm  na  luinge  leis  na  sheol  iad  "  EAeni"  — 


'Nuair  theid  Mwi  na  h-eideadh, 
Cha  bu  mharcaiche  steud-eich, 
Bhuingeadh  oirre  geall-reise, 
'Nuair  theid  breid  fos  a  cionn. 

Faill  ill  ho  ro, 
Hill  uill  ho  ro, 
Faill  ill  ho  ro, 
Ho  gu,  oh  ho,  ro  hi. 

Tha  i  barantach,  laidir, 

Tha  i  caol  as  a  h-earraich, 

'S  i  gu  'n  sgoilteadh  muir  gabhaidh, 

'Nuair  a  b'  airde  na  tuinn. 

Tha  chairt-iuil  an  deagh  ordugh, 
'S  tha  na  sgibearan  eolach, 
'S  mise  dannsa  le  solas, 
Air  a  bord  le  ceol  binn. 

'S  mi  nach  deanadh  da  phairtidh, 
Dheth  na  dh'fhalbh  as  an  aite  ; 
Eadar  Barraidh  a's  Aigeis  — 
Dia  mar  gheard  air  an  linn  ! 

Thugaibh  cuimhn'  air  bhur  creideamh, 
Agus  seasaibh  ri  'r  n-eaglais, 
Ged  a  theireadh  fear  eile, 
Gur  neo-f  hreagarrach  i. 

'S  aim  do  thoiseach  nam  fortan, 
Bhi  fo  dhubhar  na  Croise  ; 
Am  fear  a  dhiobras  a  coltas, 
Chi  e  dhochair  ri  tim. 

Bha  Donull  Og  fo  lan-clionaich  'na  osdair  ami  an  Tigh-a-chlach- 
ain  am  nieadhon  Shrath-ghlais.  Chaidb  esan  thairis  gu  Eilean 
Cheap  Breatuinn  an  America.  Acb  cba  robb  e  toilichte  ann  an 
duthaicb  na  coille  's  an  t-sneachda  Cbaidh  a  mhac,  Alaatair,  a 
bhathadh.  Gbabh  Mairi,  a  nighean,  sgail-bhrat  nan  cailleachan- 
dubha,  's  chuir  i  seacbad  a  saoghal  mar  mbaighdeann-cbrabbaidb. 
Bba  'n  t-aithreachas  trom  air  Donull  gun  d'fbag  e  Strath-ghlais. 
Ach  bha  bhean,  Fiomiaghal,  daonnan  a'  cumail  misnich  ris.  So 
mar  tbuirt  iad,  ceatbramh  mu  seach  : — 

Ach  na  'm  bithinn  og, 
'S  mo  phocaid  a  bhi  pailt, 
Gu  'm  fagainn  arn  province, 
'S  gu  'n  seolainn  air  m'  ais ; 
Gu  ruig  Inbhir-locbaidh, 
Bho  na  sheol  mi  macb. 
Shealltaiim  air  na  seoid, 
A  tha  mu  cbombiiard  Ghlais. 

Ho  mo  Mhairi  laghach, 
'S  tu  mo  Mhairi  bhinn, 
Ho  mo  Mbairi  laghach, 
'S  tu  mo  Mhairi  ghrinn ; 
Ho  mo  Mhairi  laghach, 
'S  tu  uio  Mbairi  bhinn, 
Mairi  bboidheach,  lurach, 
Rugadh  aims  na  glinn. 

Thuirt  Fionnaghal  ri  Donull, 
'S  gorach  learn  do  bheacbd, 
Ma  's  a  duine  beo  thu, 
Bidh  do  phocaid  pailt ; 
Cha'n  fhaicear  am  mal 
Gu  brach  dha  d'  chur  an  Glais, 
'S  cbi  'm  fear  bhitbeas  a  lathair 
M'  fhaisneachd  tighinn  gu  teach. 
Ho  mo  Mairi,  &c. 

Thuirt  Donull  a  rithist — 
Bu  chridheil  a  bhi  thall 

Ann  an  tigh-na-dibhe, 
B'aidheamach  a  chlann  ; 
Bhiodh  iia  tasdain  ghlasa 
Dha'n  sgapadh  na'n  deann, 
Ann  am  measg  nan  Glaiseach — 
B'ait  leinn  a  bhi  thall. 
Ho  mo  Mhairi,  &c. 

Tha  gach  ni  a'  fas  dhuit, 
Spreidh  air  ail  can  glas, 
Cruithneachd  is  buntata, 
Oinnidh  'm  barr  ud  pailt, 
Oiimeanan  an  garadh 
'S  iad  mar  nadur  frais, 
Gheibh  thu  gach  seors  iasgaich 
'S  cuir  do  lion  a  mach. 
Ho  mo  Mhari,  &c. 

Bho  na  dh'fhag  mi  Alba 
Dh'iomarlaich  mi  'n  t-ol, 
Cha'n  fhaicear  mi  suidhe 
An  cuideachd  mu'n  bhord, 
Na  daoine  gasda  mileanta 
'S  an  tir  an  robh  mi  og, 
'G  obair  'n  so  mar  nigeir  — 
'S  e  sin  brigh  mo  sgeoil. 
Ho  mo  Mhari,  &c. 

Bha  deagh  choimhearsnach  faisg  air  Donull  Gobha  ann  an 
Cnoc-fhionn  dha'm  b'  ainm  Ailean.  Binn  an  duine  sin  agus  Cailean- 
Og  Mhuchdrachd  malairt.  Chaidh  Ailean  a  thamh  do  Mhuchdrachd 
's  chaidh  Cailean-Og  air  ais  do  Clmoc-fhinn  gu  duchas  athar  's  a 
sheanar.  A  reir  coltais  cha  robh  Donull  Gobha  deonach 
dealachadh  ri  Ailean,  's  cha  robh  e  toirt  barail  mhath  air  a 
mhonadh  tha  ceangailte  ri  Muchdrachd.  Tha  ceami  garbh,  creagach, 
glas,  air  a  bheinn  's  airde  do  thalamh  Mhuchdrachd  dha'n  ainm 
"Sgur-na-diolta."  So  a  bheinn  ris  an  d'  thuirt  Donull  "'a 
chailleach  dhubh  liath-ghlas  dha'n  robh  an  diollaid  gun  strian": — 

Ma  chaidh  Ailean  dha'n  taghadh 
Threig  e  an  roghainn  a  b'fhearr; 
Dh'fhag  e  Cioch  as  a  dheighidh 
Nach  eil  ri  fhaighinn  na's  fhearr  ; 

Bho  nach  robh  e  na  fhaicill 
'S  gun  do  ghlac  e'n  da  ait' 
Ach  ma  fhuair  e  na's  sona, 
Cha'n  eil  dolaidh  learn  dha. 

Ged  bhiodh  Muchdrachd  agam, 

'S  mi  nach  caidleadh  ami  seimh, 

An  doire-liath  sa'n  fheith-luachrach, 

'S  na'm  bheil  mu'n  cuairt  dha  'n  lub-bhan 

B'annsa  bruthaich  na  cluanach, 

Sios  is  suas  mu  na  phairc, 

Agus  deoch  as  a  chiochaig 

Bho'n  's  i  lionadh  mo  chail. 

Bha  i  ciallach  na  nadur, 

'S  i  gun  ardan  gun  ghiomh, 

'S  gur  a  geal  i  fo  leine, 

Is  dreach  na  greine  air  a  bian, 

Threig  e  mharcaid  a  b'fheile  ; 

'S  ghabh  e  an  ceile  nach  b'fhiach, 

Ghabh  e  chailleach  dhubh,  liath-ghlas, 

Dha'n  robh  an  diollaid  gun  strian. 

Dh'fhag  e  long  ami  an  caladh 
Nach  deach  idir  air  sail, 
'S  gur  a  boidheach  fo  sheol  i, 
Gearradh  feoir  air  a  h-earr  ; 
B'fhearr  am  fasan  duine  uasail, 
Oar  mu'n  cuairt  le  sgiath-bheur, 
Na  sguaban  dha'm  bioradh, 
'S  uisge  sileadh  le'm  barr. 

Ach  's  beag  an  t-ioghnadh  learn  Ailean, 

Ged  robh  am  pathadh  dha  chlaoidh, 

Dh'fhag  e  Cioch  as  a  dheighidh, 

Bu  toil-inntinn  do  Righ ; 

Ach  ma's  a  banaltrum  thioram, 

Tha  nise  air  a  chionn, 

An  deis  an  altruim  a  fhuair  e, 

'S  culaidh-thruais  e  san  tir. 

Is  ath-chiocharan  mise, 

'S  bha  Iain  Friseal  am  phairt, 

Nise  dubhaidh  a  chridhe, 
Dh'aindeoin  frithealadh  chaich  ; 
An  deigh  altrum  samhraidh, 
'S  cha  bu  ghann  a  dheoch  dha, 
Bho  na  bhanaltruim  riomhaich, 
Nach  togadh  stri  am  measg  chaich. 

Fhir  Chnoic-f  hinn  gu'n  robh  buaidh  ort, 

Mar  bu  dual  dha  do  sheors, 

Eadar  Deaig  is  Cluainidh, 

Le  do  bhuaile  chruidh  oig, 

Ann  an  aros  do  sheanar, 

Ann  an  ard  nan  gleann  feoir, 

Gu'n  robh  Chioch  dhuit  mar  leannan 

'S  do  luchd-baile  dha  h-ol. 

Bha  duine  .tapaidh  dheth  na  chinneadh  Fhrisealach,  dha  'm 
b'  ainm  Alastair  Og  'na  thuathanach  cothromach  ann  an  Giusachan 
'm  braighe  Strath-ghlais.  Ach  ghabh  uachdaran  na  'h  oigh- 
reachd  sin  (Mac-Uistein)  a  chuid  a  b'  fhearr  de  'n  talamh  na 
lamhan  fein,  chuir  e  fo  chaoirich  e,  's  chaidh  an  sluagh  a  chubadh 
sa  chrodhadh  air  talamh  neo  tharbhach.  Mar  chi  sibh  anns  an 
oran  so  bha  Alastair-Og  daonnan  a'  toirt  misnichd  dhaibh  gu  togail 
orra  gu  dol  do  dh- America.  Ach  thai  nig  am  bas  air  an  duine 
threun,  thuigseach,  Alastair-Og  's  chaidh  an  t-aona  mhac  a  bha 
aige  thairis  gu  Nobha  Scotia. 

Ged  a  tha  sinii  a'  so  an  drasta, 
Cha  bhi  dail  againn  fad'  ann, 
'S  ann  theid  sinn  a  null  air  sail, 
Shealltuinn  air  na  cairdean  thall, 
Far  'in  bheil  coille  na  fasaich, 
'S  cha'n  fhaicear  gu  brach  a  ceann, 
'S  nuair  a  ni  sinn  fearann  aiteach, 
Cha  bhi  mal  ga'r  cur  gu  crann. 

Na?n  tarladh  dhomh  bhith's  tigh-osda, 
Mu'n  a  bhord  's  mi  'g  ol  an  dram, 
Na  deocha-slainte  dheanainn  ol, 
Ged  a  bhitheadh  mo  phocaid  gann; 
Tha  mo  dhuil-s'  an  Righ  na  Glorach, 
Bho'n  'se  dh'orduich  sibh  dhol  ann, 
Gu'n  d'fhag  sibh  talamh  gun  eolas, 
S'  aite-comhnuidh  thogail  thall. 

Bithidh  sinn  a  guidhe  le  durachd, 
An  am  togail  nan  seol  ri  crann, 
Soirbheas  min  bho  High  nan  dulaibh, 
Le  gaoith  shiubhlaich  gun  bhi  mall, 
A  chumail  rian  air  a  chairt-iuil  dhuinn 
Gus  an  stiuradh  i  'n  crann-dall, 
Aiseag  cabhagach  a  null  dhuinn, 
'S  nar  deagh  chuimtais  chur  a  nail. 

'S  fhada  bho'n  a  bha  mo  mhiann  ann, 
Gar  a  bheil  mo  thriall  ach  mall, 
Shaoil  learn  gu'm  fagainn  na  criochan 
Fada  mu'n  do  liath  mo  cheann ; 
Nise  bho  '11  a  chrom  an  gniomh  mi, 
Air  dhroch  fhiach's  mi'n  aite  gann 
Paigheadh  mail  's  a'  dol  am  fiachan, 
Och  mo  dhiobhail  fuireach  ann. 

Gheibh  sinn  cnothan  agus  ubhlan, 
Air  luiseadh  air  bharr  gach  crann 
Moran  mheasan  milis,  cubhraidh, 
Chuireadh  sunnt  air  duine  fann  \ 
Gheibh  sinn  deoch  laidir  de'n  rum  ann, 
Ohuireadh  luths  ruinn  ann  's  gach  ball, 
Airgiod  glas  air  a  dheagh  chuinneadh, 
'S  dolair  nan  crun  a  bhios  ann. 

Gheibh  sinn  geoidh  is  eala  's  iasg  ann, 
'S  lachan  ris  a'  ghrian  air  tuinn 
Bradan  air  Jinneachan  iasgaich 
Dha'ii  tarraing  le  lion  a  grunnd 
H-uile  por  cho  pailt  sa  dh'iarruinn 
Fas  gu  lionmhor  air  an  fhonn 
Cha  b'ionann  sa  bhi  h-uile  .bliadhna 
'G  ardachadh  nan  criochan  lorn. 

Mile  marbhaisg  air  na  h-uaislean, 
Nach  fhuiligeadh  an  tuath  bhi  ann, 
Ach  caoirich  's  coin  mu'n  cuairt  dhaibh, 
'S  iad  dha'n  cuallach  stigh  gu  fang, 
Na'n  tigeadh  cogadh  no  tuasaid, 
Na  eigheachd  gu  bualadh  lann, 
B'fhearr  na  daoine  na  na  h-uain  sin, 
'Se  'n  cur  uaibh  a  rinn  an  call. 

Tha  sinn  ann  an  so  an  drasta, 
Ann  an  cas  bho  am  sju  am, 
Cfcannach  an  t-siol-chuir  bhuntata, 
'S  gach  ni  thairear  a  chur  na  cheann; 
Fear  dha'n  dean  am  pailteas  fas  dhiubh, 
Cha  reic  e  iad  gu  brach  gu  am, 
Gus  a  faigh  e  'm  bonn  is  airde — 
'S  ma  tha  thusa  'n  cas  bi  ann. 

Bheir  mi  dhuibh  a  nise  oran  a  rinn  Ailean  Ball,  filidh  Mhic- 
'ic-Alasdair,  do  'n  t-Siosalach,  roimh  theachd  nan  caorach  mora  do 
Shrath-ghlais  : — 

N'  am  dusgadh  as  mo  chadal  dhomh. 

Air  maduinn  's  toiseach  bruidhn'  agam, 
0  !  theanga  na   toir  masladh  dhomh, 

A's  dean  Srath-ghlais  a  chuimhneachadh  : 
'S  mo  thogradh  cha  chuir  bacadh  ort, 

A's  eigh  a  mach,  's  gu'n  cluinn  sinn  thu  ; 
Tog  fonn  air  cliu  an  t-Siosalaich, 

Glac  misneachd  's  na  biodh  cuibhreach  ort. 

Sar  mharcach  nan  each  innealta, 

Gu  srianach,  criosach,  diollaideach  ; 
'Nn air  leumadh  tu  's  na  stiorapaibh, 

Oha  mhinic  iad  a  thrialladh  riut ; 
Do  phearsa  chumach,  bheachdail,  dheas, 

'N  ard  chleachdainnibh  nan  larlachan, 
Mar  sheobhag,  an  t-ian  meartuinneach 

Air  thus  na  h-ealta  'cliaranach. 

'So  'n  gaisgeach,  euchdach,  curranda, 

'S  gun  iomadaidh  do  'n  mhor-chuis  ann, 
D'  am  bheil  an  stoile  urramach, 

'S  gun  uireasaibh  deagh  fhoghluim  ort ; 
Gu  sgiamhach,  fialaidh,  furanach 

Geur-ghuinideach,  cruaidh-chomhragach  ; 
'S  na  'n  tairn'gte  suas  an  cumasg  riut, 

Bu  fhrasach  fuil  'g  a  dortadh  leat. 

Bha  bhuaidh  sin  air  do  shinnseireadh 

'S  tha  firinn  a'  toirt  sgeoil  orra, 
Na  'n  gealluinnibh  bu  dileas  iad, 

Do  'n  righ  a  chaidh  air  fogradh  uainn, 

'S  fo  d'  shall  cha  d'  fhag  thu  'n  di-chiumhn'  sid 
'S  gun  stri  cha  tillte  toireachd  ort, 

A  chraobh  nach  aom  le  siantainnibh, 
Th'  air  cinntinn  mar  bu  choir  dhi  bhi. 

'S  na  'n  eighte  'feachd  na  h-Alba  thu, 

Bu  dearbhta  do  dhaoin'  uaisle  dhuit 
'S  gur  mairg  a  chasadh  eucoir  ort 

Nuair  dh'  eireadh  leat  do  ghuailleachain — 
Na  Siosalaich  chruaidh,  gheur-lannach 

Nach  geilleadh  ri  h-uchd  tuasaide, 
Gu  fuileach,  guineach,  beum-bhuilleach, 

Gu  reachd'or,  treubhach,  cruadalach. 

Gu  seasach,  duineil,  faoilteachail, 

Mu  d'  dhaoine  tha  thu  curamach ; 
Air  gheard  mu  'n  eirich  baoghal  dhoibh, 

'S  cha  leig  thu  aomadh  cuil  orra  ; 
'S  gur  mairg  a  nochdadh  aobhar  dhuit, 

Nuair  dh'  eireadh  laoich  do  dhucha  leat 
Chum  seasamh  ri  h-uchd  caonnaige, 

Le  'n  claidheannaibh  cha  diultadh  iad. 

Nuair  thogteadh  piob  a's  bratach  leat 

A  mach  bho  chaisteal  Eirchealais, 
Bu  lioninhor  oigeir  spalpara, 

Fo  ordugh  grad  chum  seirbheis  dhuit  ; 
Gu  dagach,  gunnach,  acfhuinneach, 

Gu  ruinn-gheur,  sgaiteach,  eirbheartach, 
Ag  gearradh  smuais  a's  aisinuean, 

La  cruas  nan  ealt'  gun  mheirg  orra. 

Le  '11  ceannard  uasal  Siosalach, 
•  Gu  suairce,  measail,  giulanta, 
Cha  mheall  an  t-br  le  sitheadh  thu, 

Gu  bristeadh  air  do  chumhnantan  ; 
Cha'n  fhaillinnich  do  ghealluinnean 

De  t'fhearann  thug  thu  cunnradh  dhoibh 
Air  laraichean  a'  seanairean. 

A's  ceangal  ac'  air  uine  dheth. 

Cha  'n  ioghnadh  iad  bhi  dileas  dhuit 
'S  do  chis  a  dhioladh  durachdach  ; 

Cha  'n  fhaicear  coin  no  ciobairean 

A  steach  'na  d'  thir  'g  an  iunnsachadh ; 

'S  bho  'n  chuir  thu  cul  ri  tairgseachan 

Bho  Ghall-bhodaich  nan  luirichean 
Gu  'n  d'  fhag  sid  cliu  an  Albainn  ort 

'S  tha  faramad  aig  gach  duthaich  riut  * 

'S  gu  meal  thu  cheile  sholasach 

A  dh'  orduicheadh  air  cluasaig  dhuit; 
Bho  sgeith  nan  geug-chrann  moralach 

Cha  diobair  coir  air  uaisle  dh'  i ; 
Mar  ghriaii  's  a  mhadainn  shamhraidh  i, 

Air  slios  nan  gleann  neo-dhuatharach 
A's  maisich  dearsadh  'foillseachadh, 

Le  h-iochd  is  caoineil  cuartachadh. 

'S  mar  reult-an-iuil  ag  eirigh  'muirnn 

Tha  'n  euchdag  ur  'nuair  ghuaiseas  i, 
Le  beusaibh  ciuin,  nach  teid  fo  'r  cul, 

An  ceill  's  an  cliu  le  truacantachd  ; 
'S  e  sid  a'  chuis  nach  b'  ioghnadh  leinn, 

'S  na  fiurain  as  na  bhuaineadh  i, 
Slat  chubhraidh  '11  iubhar  mhileanta 

'S  gur  lionmhor  mile  buaidh  oirre. 

Mur  eil  bhur  foighidinn  air  a  sgitheachadh  mar  tha  leis  na 
thubhairt  mi,  seinnidh  mi  seann  oran  trom,  tiamhaidh,  eile  dhuibh. 
Cha'n  urra  mi  innse  co  a  rinn  an  t-oran  so  na  co  dha  chaidh 
'dheanamh  ;  ach  chuala  mi  gur  e  oid'-altruim  a  rinn  d'a  dhalta  e 
'nuair  a  chaidh  an  duin'  og  thar  a'  chuan  air  cheann  an  fhortain  : — 

An  am  an  fhoghair  's  an  fheoir, 

Thigeadh  foghair  an  t-seoid  gu  teach, 

Mo  chreach  do  dheigh'  gun  toir, 

Sgeul  nach  roghainn  's  gur  bron  dhomh  e  ; 

Na  'm  b'ann  an  eiginn  no'n  cas 

A  bheirt  ort  air  sgath  do  thir' 

'High  !  na  mheal  mi  mo  shlaint 

Mur  biodh  m'  anam  aig  each  dha  dhial. 

*  The  poet,  Allan  Macdougall  (Ailean  Dall),  is  in  error  in  attributing 
the  rejection  of  the  offer  of  the  Lowlanders  to  William.  It  was  his  worthy 
brother,  An  Siosalach  Ban  (the  Fair  Cliisholm)  maternal  grandfather  of 
Mr  Chisholm-Gooden,  London,  that,  at  the  instigation  of  his  only  daughter, 
Mary,  mother  of  Mr  Gooden,  declined  the  overtures  of  the  South  Country 
shepherds,  who  had  come  to  him  for  the  purpose  of  renting  the  Chisholm 
glens  and  dispossessing  the  native  tenantry, — COLIN  CHISHOLM. 

'S  trie  mi  smaoineachadh  ort, 

'S  mi  gu  h-uaigneach,  tosdail,  trom, 

Tha  mo£chridh'air  a  lot, 

Agus  m'  airnean  gu  goirt  am  chom  ; 

Cha'n  eil  balLdhiom  tha  slan 

Mar  ri  m'fhabhradan  dh'fhas  iad  lorn, 

'S  mi  'n  cruaidh  shruthadh  nan  deoir 

Ann  an  cumha  'n  duine  oig  dh'  fhalbh  'uainn. 

'S  tu  m'fhiuran  finealt'fhein  Vglan  dreach,  - 
Leis  nach  b'fhiach  a  bhi  creach  ach  toir ; 
Chaill  mi  miadh  dheth  mo  phearsa, 
Bho  'n  la  dhiolldadh  an  t-each  ad  choir, 
Chuirinn  cul  ris  gach  cas 
'S  cha  bhi  cumha  mu  d'  bhas  na's  mo  ; 
Mo  dhuil  ri  do  theachdsa  slan 
Bhithinn  cridheach  an  aite  'bron. 

B'ann  deth  d'fhasan  's  dhe  do  cheaird 

A  bhi  taghal  nan  ard  so  thall, 

Bhiodh  do  ghunna  's  do  chu, 

Bhiodh  do  ghillean  air  chul  do  laimh, 

'N  uair  lubadh  tu  'n  glun, 

'Sa  smeideadh  tu'n  t-suil  do  cheann, 

Chluinte  cragraich  nan  ord 

'S  gu'm  bidh  fuil  mar  ri  feoil  sa  ghleann. 

'N  am  a  ghreigh  leigeadh  leis, 

'S  an  a  bheireadh  sinn  greis  air  spors' 

Mas  a  faobhrinn  do  chuid 

Seal  cho  deise  'sa  mhusg  ad  dhornn 

Bhiodh  a  spainneach  nach  diult 

Air  a  chrios  aig  a'  chuirtear  og 

'S  c'aite  'm  b'eol  dhomh  ri  luaidh 

Aona  mhac  duin  thug  ort  buaidh  a  sheoid. 

'Sheoid  bhuadhaich  gun  ghiomh, 

Gu'm  b'ainneamh  fear  d'iomh's  do  dhreach 

O'aite  am  b'eol  dhomh  fear  d'iomh, 

Ri  bhi  sealltuinn  'sa  ghrian  a  mach  ; 

Fhir  a's  maisiche  ciall, 

Gun  do  mheas  thu  mi  riamh  mar  mhac, 

'S  ann  leam's  duilich  do  thriall, 

'S  aobhar  mulaid  dhomh  riamh  gu'm  fac. 

Sheoid  bhuadhaich  gun  chearb, 

Gu'n  cluinneam  deagh  sheanchas  ort ; 

'S  ann  bhiodh  tu  measg  Ghall 

Mar  an  cruithneachd  an  ceann  a'  choirc  ; 

Bhliadhna  thriall  thu  'o  thir, 

Gur  h-i  a  dh'fhag  mi  fo  sproc, 

'S  gur  e  chaisgeadh  mo  ghruaim 

Sgeula  chluinntinn  nach  b'fhuathach  ort 

Moch  'sa  'mhaduinn  Diluan, 

An  diu  a  theannaich  mi  cruaidh  mo  chas, 

Bliadhna  mar  riuts'  gach  uair 

O'n  la  dh'imich  thu  bhuainn  Dimairt ; 

Gur  bochd  m'fhachdain  ri  sheinn, 

Agus  m'ursgeul  ri  innse  'chach, 

Dh'  fhag  thu  lethtromach  mi, 

'S  dheanainn  altrum  a  chionn  do  shlaint'. 

Bhrist  air  garadh  mo  lios 

Thuit  an  t-ubhal  am  meas  a  b'fhearr 

Tha  mo  ghearan  cho  chruaidh, 

'S  ged  a  chuirte  san  uaigh  mo  ghradh ; 

Ach  bidh  duil  ri  beul  puirt, 

Ge  b'e  h-uair  thig  an  luchd  dhe  an  t-sail 

'S  cha  bhi  duil  ris  an  uaigh, 

Seach  gun  glachdar  an  t-sluasaid  Ian. 


The  following  song  is  given  by  Mr  William  Mackay  in  the 
same  volume  of  the  Gaelic  Society's  Transactions  as  my  paper. 
It  was  composed  by  Alastair  Mac  Iain  Bhain,  the  Glenmoriston 
Bard,  and  as  the  subject  is  the  Chisholm  of  Strathglass,  I  repro- 
duce it  here : — 

ORAN  AN  T-SIOSALAICH. 

'S  i  so  deoch-slaint  an  t-Siosalaich, 

Le  meas  cuir  i  mu'n  cuairt ; 
Ouir  air  a'  bhord  na  shireas  sinn, 
Ged  chosd'  e  moran  ghinidhean, 
Lion  botal  Ian  de  mhir'  an  t-sruth, 

'S  dean  linne  dhe  na  chuaich — 
Olaibh  as  i,  's  e  bhur  beath', 

A's  bithibh  teth  gun  ghruaim  ! 

'M  beil  fear  an  so  a  dhiultas  i  1 

Dean  cunntas  ris  gun  dail  ! 
Gu  'n  tilg  sinn  air  ar  culthaobh  e, 
'S  a'  chuideachd  so  cha  'n  fhiu  leinn  e, 
An  dorus  theid  a  dhimadh  air 

Gu  druidte  leis  a'  bharr, 
'S  theid  'iomam  diombach  chum  an  duiii 

Mas  mill  e  'n  rum  air  each  ! 

Is  measail  an  am  tionail  thu, 

Fhir  ghrinn  is  glaine  snuadh, 
Le  d'chul  donn.  's  suil  ghorm  cheannardach, 
Cha  toirear  cuis  a  dh-aindeoin  diot, 
A's  cha  bu  shugradh  teannadh  riut 

An  ain-iochd  no  'm  beairt  chruaidh — 
Is  mi  nach  iarradh  fear  mo  ghaoil 

Thighinn  ort  a's  e  fo  d'  fhuath  ! 

Na  'n  tigeadh  forsa  namhaid 

Air  a'  chearnaidh  so  'n  Taobh-Tuath, 

Bhiodh  tusa  le  do  phairtidh  ann, 

Air  toiseach  nani  batailleanan, 

Toirt  brosnachaidh  neo-sgathaich  dhaibh, 
Gu  each  a  chur  's  an  ruaig — 

Is  f hada  chluinnte  fuairn  an  lamhach 
Toirt  air  an  laraich  buaidh. 

'S  na  n'  eireadh  comhstri  ainmeil, 

A's  na  'n  gairmeadh  oirnn  gu  buaidh, 
Bhiodh  tusa  le  do  chairdean  ann — 
Na  Glaisich  mhaiseach,  laideara — 
A's  cha  bu  chulaidh-fharmaid  leam 
Na  thachradh  oirbh  s'  an  uair — 
Le  luathas  na  dreige'  's  cruas  na  creige, 
A'  beumadh  mar  bu  dual  ! 

Is  sealgar  fhiadh  san  fhireach  thu ; 

Le  d'  ghilleaii  bheir  thu  cuairt, 
Le  d3  cheum  luthmhor,  spioradail, 
Le  d'  ghunna  ur-ghleus,  innealta, 
Nach  diult  an  t-sradag  iongaiitach 

Hi  fudar  tioram  cruaidh — 
'S  bu  tu  marbhaich  dainh  na  croic' 

A's  namhaid  a'  bhuic  ruaidh. 

Oha  mhios  an  t-iasgair  bhradan  thu 

Air  linne  chas  nam  bruach  ; 
Gu  dubhach,  driamlach,  slat-chuibhleach, 
Gu  morghach,  geur-chaol,  sgait-bhiorach, 
'S  co-dheas  a  h-aon  a  thachras  riut 

Dhe  'n  acfhuinn  s'  tha  mi  luaidh, 
'S  cha  'n  eil  innleachd  aig  mac  Gaidheil 

Air  a'  cheaird  tha  bhuat. 

Is  iomadh  buaidh  tha  sinte  riut 

Nach  urrar  innse  n'  drasd  ; 
Gu  seimhidh,  suairce,  siobhalta, 
Gu  smachdail,  beachdail,  inntinneach, 
Tha  gradh  gach  duine  chi  thu  dhuit, 

'S  cha  'n  ioghnadh  ged  a  tha — 
Is  uasal,  eireachdail  do  ghiulan, 

A's  fhuair  thu  cliu  thar  chach. 

A'sghabh  thu  ceile  ghnathaichte 

Thaobh  naduir  mar  bu  dual ; 
Fhuair  thu  aig  a'  chaisteal  i, 
'S  ga  ionnsuidh  thug  thu  dhachaidh  i, 
Nighean  Mhic  'Ic  Alasdair 

Bho  Gharaidh  nan  sruth  fuar — 
Slios  mar  fhaoilinn,  gruaidh  mar  chaoruinn, 

Mala  chaol  gun  ghruaim  ! 


SONGS    OF    STRATHGLASS. 

Bho'n  thug  sinn  seal  mar  tha  air  seann  orain  Shra-ghlais, 
bheir  mi  dhuibh  a  nise  Laoidh  ur  a  chuir  Sagart  og  a  mhuintir 
Shra-ghlais  an  alpaibh  a  cheile  : — 

MOIRE    AN   DU-BHROIN. 
Sheas  lamh  ri  Crann-ceusaidh  losa  a  Mhathair.  — Eoin  xix.,  25. 

Bu  trom  a  brbn, 
Bu  ghoirt  a  leon, 
Bu  dlu  na  deoir 
Bho  shuil  na  h-oigh, 
'Sa  Sar-Mhac  bg 
San  dbruinn  mhor, 
Ga  cheusadh  beo 

'Si  g-amharc  air. 

Co  chuala  no  chunna, 
Measg  mnatha  na  cruinne, 
T6  eile  dh'  fhuilig 
Do  chruadalsa,  Mhuire ! 
Co  d  a  b'  urra 
Gun  ghuth  dubhach 
'S  gun  shuil  struthach 
Aithris  air  1 

Bha  'cridhe  air  a  lebn 
Le  claidhearnh  a  bhrbin, 
B'  ur  acaid  dh'i  'm  beo 
Gach  cneadh  bha  na  fheols', 
'S  e  bho  chridhe  gu  dhorn, 
Bho  mhullach  gu  bhrbig, 
Gun  eang,  gun  birleach 
Fallain  deth. 


'S£  mhiaduich  a  cradh 
Sa  theannuich  a  spairn, 
Gur  e  's  ceann-fath 
Dha  osnuich  's  dha  phais 
'S  dha  lotan  bais, 
Am  peacadh  gun  agh 
A  rinneadh  1£  cairdean 
Aineolach. 

A  mhin  Mhoir-Oigh  ! 
A  bhanrigh  'n  du-bhrbin  ! 
Le  Magdalen  's  Eoin, 
Thoir  cead  seasamli  dhomhs', 
Bho  'n  's  ro-math  mo  choirs' 
Dh'ol  fo  d'  mhullad  's  fo  d'  leon, 
Sa  shileadh  nan  deoir 
Air  Calbhari. 

'S  gach  troidh  's  gach  dearna 
'S  mi  chuir  alach; 
Mo  pheacadh  bais-se 
An  t-sleagh  a  rainig 
Oridhe  mo  Shlanuighear, 
'S  mise  a  shath  i  — 
Fath  mo  naire 

'S  m'  aithreachais  ! 

An  crochadh  ri  craoibh 
Tha  cuspair  mo  ghaoil, 
A  chridhe  losgailt  le  faoiit, 
Sa  ghairdeanan  sgaoilt 
Gu  m'  fhalach  na  thaobh  ; 
Sud  ceaiin-uidh  nan  naomh, 
Tearmunn  's  dachuidh  an  taobiisa 
Fhlathanas. 

Crami-ceusaidh  mo  ghraidh, 
Sud  leabhar  an  aigh 
As  an  ionnsuichear  crabh, 
Umhlachd  gu  lar, 
Umhailteachd  gu  bas, 
Olc  a  mhathadh  do  chach. 
JS  priomh-shubhailc  a  ghraidh 
S  ior-mhaireannuich . 


Bho  lotan  bais 
Leum  fuarain  ghras, 
Nach  traogh  's  nach  traigh 
A  chaoidh  nan  trath  — 
A  Mhoire  mo  ghraidh  ! 
Dian  riumsa  baigh, 
'S  cha  ruith  iad  gun  sta 
Dha  m'  anamsa. 

A  Mathair,  riamh 
A  fhuair  na  dh'  iarr, 
Air  t'aon-ghin  los' 
Guidh  agus  grios, 
Gu  maith  d  ar  fiach, 
'S  gu  leasuich  ar  gniomh, 
JS  gu  meal  sinn  gu  siorruidh 
Flathanas. 


GU  BRATH  DO  DHIA. 


'S  mithich  dhuin  a  iiise  bhi  dol  air  slighe  fois  's  tamh  iia 
h-oiche  ghabhail.  Air  an  aobhar  sin  aithrisidh  mi  na  focail 
mu  dheireadh  a  b'  abhaist  dhuinn  a  chantainn  aim  an  Strath- 
ghlais  'nuair  rachamaid  do  'n  leabaidh  air  sligh'  cadail.  Cha 
chuimhneach  leam  gu  'n  robh  mi1  oiche  bho  chionn  tri-fichead 
bliadhna  gun  an  laoidh  so  a  ghabhail  'n  am  leabaidh  : — 

AN    T-ALTACHADH    LAIDHE. 

Laidhidh  mis  'a  nochd 

Le  Moire  's  le  'mac; 

Mathair  mo  High 

Ga  m'  dhion  bho'n  olc. 

Laidhidh  mi  le  Dia, 

'S  laidhidh  Dia  leam; 

Cha  laidh  mi  leis  an  olc, 

Cha  laidh  am  t-olc  leam. 

Eiridh  mi  le  Dia, 

Ma  's  ceadach  le  Dia  leigeil  leam. 

Deas-lamh  Dhia 

A's  Chriosta  gun  robh  leam. 

Bho  throidhean  mo  bhuinn 

Gu  mullach  mo  chinn 

Guidhim  Peadar,  guidhim  Pol, 


Guidhim  Moire  oigh  agus  a  Mac, 
Guidhim  air  an  da  Ostal  deug 
Gun  mise  dhol  eug  a  nochd. 
A  Chriosta  chumhachdaich  na  gloire, 
A  mhic  iia  h-Oighe  's  gloine  cursa, 
Seachainn  sinn  bho  thigh  nam  pian, 
Tha  gu  h-iosal,  dorcha,  duinte. 
Fhad's  a  bhios  a'  cholluinn  na  'cadal 
Biodh  an  t-anam  air  bharraibh  na  firinn 
An  co-chomunn  nan  Naomh. 

Amen. 


to 


03 

I 

OQ 


H 

0) 

cd 


O    03 
O  -H 


11 

OQ 


H  c\i 

0)  ^ 

O  LO 

J  O 


Jniversity  of  Toronto 
Library 


DO  NOT 

REMOVE 

THE 

CARD 

FROM 

THIS 

POCKET 


